open-index/open-wikipedia-markdown huggingface dataset:
പെരുംജീരകം

ഒരു ഔഷധസസ്യമാണ് പെരും ജീരകം അഥവാ **പെരുഞ്ജീരകം** ഫീനിക്കുലം വൾഗയർ (*Foeniculum vulgare*) എന്ന ശാസ്ത്രീയനാമമുള്ള **പെരുംജീരകം** സംസ്കൃതത്തിൽ സ്ഥൂലജീരകം എന്നറിയപ്പെടുന്നു. പഞ്ചാബ്, രാജസ്ഥാൻ, ഹരിയാന എന്നീ പ്രദേശങ്ങളിലാണിത് സാധാരണയായി കൃഷിചെയ്യുന്നത്. ആഹാരം കഴിച്ച് വായയുടെ ഗന്ധം മാറാൻ ഉപയോഗിക്കുന്ന ഒരു മസാലയാണിത്.

## ഗുണങ്ങൾ
ഭക്ഷണശേഷമുള്ള വായുടെ വിരസത ഒഴിവാക്കുക, അഗ്നിബലം വർദ്ധിപ്പിക്കുക, വായുവിനെ അനുലോമനം ചെയ്യുക, ദഹനത്തെ ത്വരിതപ്പെടുത്തുക എന്നിവയാണ് ഇവയുടെ ഉപയോഗങ്ങൾ. ചടങ്ങായും ആദരവിന്റെ പ്രതീകമായും ഗുജറാത്ത്, മാഹാരാഷ്ട്ര എന്നിവിടങ്ങളിൽ ഉപയോഗിക്കുന്നു.
## ഉപയോഗയോഗ്യമായ രാസവസ്തുക്കൾ
എസ്ട്രഗോൺ, ഹൈഡ്രോസിന്നാമിക് ആസിഡ് എന്നിവയാണ് ഇതിൽ നിന്നെടുക്കുന്ന പ്രധാന രാസദ്രവ്യങ്ങൾ.

## അവലംബം

## പുറത്തേക്കുള്ള കണ്ണികൾ

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:മെഡിറ്ററേനിയൻ സസ്യങ്ങൾ
വർഗ്ഗം:ഫീനിക്കുലം
വർഗ്ഗം:കേരളത്തിലെ സസ്യജാലം
എടവിലങ്ങ്

എടവിലങ്ങ് സ്ഥലനാമ ചരിത്രം 
കേരളത്തിലെ തൃശ്ശൂർ ജില്ലയിൽ, കൊടുങ്ങല്ലൂരിൽ നിന്ന് 5 കിലോമീറ്ററും തൃശൂർ നഗരത്തിൽ നിന്ന് 38 കിലോമീറ്ററും അകലെയുള്ള ഒരു ഗ്രാമമാണ് **എടവിലങ്ങ്**. ഈ ഗ്രാമത്തിന്റെ പോസ്റ്റൽ പിൻ കോഡ് 680671 ആണ്. എടവിലങ്ങ് ഗ്രാമപഞ്ചായത്തിന്റെ ഭാഗമാണ് ഈ ഗ്രാമം. എടവിലങ്ങ് ഗ്രാമത്തിന്റെ പടിഞ്ഞാറൻ അതിർത്തി അറബിക്കടലാണ്. കൊടുങ്ങല്ലൂർ ഭരണി മഹോത്സവ കാലത്ത് നിരവധി ഭക്തജനങ്ങൾ ഈ ഗ്രാമത്തിലൂടെ കടന്നുപോകുന്നു. എടവിലങ്ങിലെ പ്രധാന വിദ്യാഭ്യാസ സ്ഥാപനമാണ് ജി.എച്ച്.എസ് എടവിലങ്ങ്.&nbsp;&nbsp;

## അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
സംസ്ഥാനപാത 12 (കേരളം)

കേരള സംസ്ഥാനത്തിലെ ആലപ്പുഴ ജില്ലയിൽ കുട്ടനാടിന്റെ ഓരത്തുകൂടെ അമ്പലപ്പുഴ മുതൽ പത്തനംതിട്ട ജില്ലയിലെ തിരുവല്ല വരെയുള്ള ഹൈവേ. ഇരുവശവും നീണ്ടു നിവർന്നു കിടക്കുന്ന വയലേലകൾ മനോഹരമായ കാഴ്ചയാണ്. ആലപ്പുഴ നിന്നും തിരുവല്ലയ്ക്ക് അമ്പലപ്പുഴ വഴിയുള്ള നിരവധി  ഓർഡിനറി ബസുകളും പത്തനംതിട്ടയിലേക്ക് ഫാസ്റ്റ് ബസുകളും ഈ ഹൈവേയിലൂടെ സർവ്വീസ് നടത്തുന്നു.
പ്രസിദ്ധ സാഹിത്യകാരൻ തകഴി ശിവശങ്കരപ്പിള്ളയുടെ വീടായ ശങ്കരമംഗലം  ഈ പാതയോരത്താണ്.

## കടന്നു പോകുന്ന സ്ഥലങ്ങൾ
* കരുമാടി
* തകഴി
* എടത്വ
* കാവുംഭാഗം
* പൊടിയാടി

## അവലംബം
സെൻ്റ് ആൻ്റണീസ് പള്ളി,പാദുവാപുരം,അരൂക്കുറ്റി

ആലപ്പുഴ ജില്ലയിലെ ചേർത്തല താലൂക്കിൽ അരൂക്കുറ്റി പഞ്ചായത്തിൽ സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് **പാദുവാപുരം പള്ളി** എന്നറിയപ്പെടുന്ന **സെന്റ് ആന്റണീസ് ദേവാലയം**. കൈതപ്പുഴ കായലിനു അഭിമുഖമായി സ്ഥിതി ചെയ്യുന്ന ഈ ദേവാലയം അന്തോനിസ് പുണ്യവാളന്റെ നാമധേയത്തിലുള്ള ഒരു തീർത്ഥാടന കേന്ദ്രം കൂടിയാണ്. 
## ചരിത്രം
സർക്കാർ ആയുർവേദ വൈദ്യനായ കേരള വർമ്മ തമ്പുരാന് തന്റെ സമ്പത്ത ഭവനമായ ത്രിച്ചട്ടുകുളം കുഴുവേലി കോവിലകത്ത് കൊച്ചനുജന് തിരുമുൽപ്പാടിനെ സമീപിച്ച് അദേഹത്തിന്റെ വക വാലയില് എന്ന സ്ഥലം പള്ളിക്കായി വിട്ടുകൊടുപ്പിച്ചു.  കൈതപ്പുഴകായലിലേക്ക് വാലുപോലെനീണ്ടു കിടക്കുന്ന സ്ഥലമായിരുന്നതിനാലാണ് ഇവിടം വാലെ എന്നറിയപ്പെട്ടിരുന്നത്. ഇവിടെ നിർമ്മിച്ച കുരിശുപള്ളിക്ക് വാലെപള്ളി എന്നപേര് ലഭിച്ചു.ഇന്നും ഇതരമതവിശാസികൾ ഈ പേരു തന്നെ വിളിച്ചുപോരുന്നു. പിൽക്കാലത്ത് ഒരു ഷെഡുനിർമ്മിച്ച് വി.അന്തോനീസിന്റ രൂപം വെച്ചു വണങ്ങി പോന്നു. 1922-ൽ അരൂർ ഇടവക വികാരിയായിരുന്ന ഫാ . ജോർജ് മെനെസീസ്  ഈ ദേവാലയം വി.അന്തോനീസിന്റെ നാമധേയത്തി ലുള്ള പള്ളിയായി വെഞ്ചെരിച്ചു പടുവപുരം എന്നുനാമകരണം ചെയ്തു. അന്നുമുതല് ഈപള്ളി പാദുവാപുരം പള്ളി എന്നറിയപ്പെടാൻ തുടങ്ങി. പാദുവാപുരം പള്ളിയിലെ പ്രധാനനേർച്ചകൾ ഭജനയിരിക്കലും,അടിമയിരിക്കലും ,പുഴുക്ക് നേർച്ചയുമാണ്.

തന്റെ കുഞ്ഞിന്റെ വൈകല്യം മാറാൻ ഭജനയിരുന്നു പുണ്യവാന്നോട് പ്രാർത്ഥിച്ചതുവഴിയായി കുഞ്ഞിന്റെ വൈകല്യം മാറിയതിന്റെ തുടർച്ച യായിട്ടാണ്  ഇന്നും ഈ ദേവാലയത്തിൽ ഭക്തർ ഭാജനയിരിക്കുന്നത് വിവ്വിധങ്ങളായ രോഗശാന്തിക്കായി ശരീരത്തിന്റെ വിവ്വിധ ഭാഗങ്ങളുടെ രൂപത്തിൽ അരിമാവിൽ ശർക്കരയും ചേർത്ത് തയ്യാറാക്കുന്ന പുഴുക്ക് ഇവിടുത്തെ പ്രധാന വഴിപാടാണ് അതുകൊണ്ട് ഈ തിരുന്നാളിനെ പുഴുക്ക് പെരുന്നാളെന്നു വിളിക്കാറുണ്ട്  തിരുന്നാൾ ദിനങ്ങ ളിൽ നാന്നാ ജാതി  മതസ്തരായ വിശ്വാസികൾ  വീട്ടിലും പള്ളി പരിസരത്തുമായി തൈയ്യറാക്കുന്ന ഭക്ഷണം തുടർച്ചയായി വെഞ്ചരിച്  വിളമ്പുന്ന കാഴ്ച ഇവിടുത്തെ പ്രതേകതയാണ് .

വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
അയമോദകം

right|thumb|240px|അയമോദകം
**അയമോദകം** -Ajwan, (Ajwain)  എന്നു ആംഗലേയത്തിലും, अजवायन, अजवान എന്നു ഹിന്ദിയിലും यवनक, यवानी എന്നു സംസ്കൃതത്തിലും ஓமம் (ഓമം) തമിഴിലും പറയുന്നു. കാരം കോപ്റ്റിക്കം (*Carum copticum*) എന്ന ശാസ്ത്രീയ നാമമുള്ള ഒരുതരം ജീരകമാണിത്. ട്രാക്കിസ്പേമം അമ്മി (*Trachyspermum ammi*) എന്നും വി‌ളിക്കാറുണ്ട്. പലഹാരങ്ങളിലും മറ്റും ചേർക്കുന്നതിനാലാണിതിനെ കേക്കുജീരകം എന്നുവിളിക്കുന്നത്. പഞ്ചാബ്, വടക്കൻ ഗുജറാത്ത് ​എന്നിവിടങ്ങളിൽ ഇവ കാര്യമായി കൃഷി ചെയ്യപ്പെടുന്നു.

അംബെലിഫെറ കുടുംബത്തിൽപ്പെട്ട ഈ ഔഷധ സസ്യം ഗുജറാത്ത്, മധ്യപ്രദേശ്, ബീഹാർ, ആന്ധ്ര എന്നിവിടങ്ങളിൽ വാണിജ്യാടിസ്ഥാനത്തിൽ കൃഷി ചെയ്യപ്പെടുന്നുണ്ട്. അഷ്ടചൂർണ്ണത്തിലെ ഒരു കൂട്ടാണിത്.

## സസ്യശരീരം
ശാഖകളായി പടരുന്ന, ഏകദേശം മാംസളമായ, ചെറിയ ഇലകൾ നിറഞ്ഞ സസ്യമാണിത്. വെള്ള നിറത്തിലുള്ള പൂക്കളാണിതിനുള്ളത്. നിറവും മണവുമുള്ള വിത്തുകൾ ഇവ ഉദ്പാദിപ്പിക്കുന്നു.

## പ്രാധാന്യം
ഇവയിൽ തൈമോൾ, ആൽഫാ പൈനീൻ, സൈമീൻ എന്നീ രാസവസ്തുക്കൾ കണ്ടെത്തിയിട്ടുണ്ട്. ഇവയിൽ നിന്നുണ്ടാക്കുന്ന എണ്ണയ്ക്ക് പാരാസിംപതറ്റിക് വ്യവസ്ഥയെ ഉത്തേജിപ്പിക്കുന്നതിന് കഴിവുണ്ട്. ദഹനക്കേടിനും ഗ്യാസ്ട്രബിളിനും മരുന്നായി ഉപയോഗിക്കുന്നു. ഇവ ശ്വാസനാളത്തിന്റെ വികാസത്തിനായി ഉപയോഗിക്കുന്നു. സാധാരണ ഗതിയിൽ മസാലയായി ഇത് വിവക്ഷിക്കപ്പെടുന്നു. വാത-കഫ രോഗങ്ങൾക്കും അഗ്നിമാദ്യം, ഉദരകൃമി, പ്ലീഹാവൃദ്ധി എന്നീ രോഗങ്ങൾക്കു് ചികിത്സയ്ക്കും മുലപ്പാൽ വർദ്ധിപ്പിക്കാനും ഇത് ഉപയോഗിക്കുന്നു.

## രസാദി ഗുണങ്ങൾ
രസം			:കടു, തിക്തം

ഗുണം		:ലഘു, രൂക്ഷം, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗംkokk21
വിത്ത്

## അവലംബം

## പുറത്തേക്കുള്ള കണ്ണികൾ
* gernot-katzers-spice-pages.com/engl/Trac_amm.html

വർഗ്ഗം:ഔഷധസസ്യങ്ങൾ
വർഗ്ഗം:ട്രാക്കിസ്പെർമം
യക്ഷി, ഫെയ്ത്ത്ഫുള്ളി യുവേഴ്‌സ്

പ്രണയാർദ്രമായ നാഗയക്ഷിയുടെ കഥപറയുന്ന 2012ലെ ഒരു ചിത്രമാണു **യക്ഷി, ഫെയ്ത്ത്ഫുള്ളി യുവേഴ്‌സ്**. നവാഗതനായ അഭിറാം സുരേഷ് ഉണ്ണിത്താൻ ആണു സംവിധാനം നിർവഹിച്ചിരിക്കുന്നതു. ഈ ചിത്രത്തിൽ ഫൈസൽ മുഹമ്മദ്, അഖിൽ ദേവൻ, മനോജ് മധുസൂദനൻ, വിഷ്ണു മനോഹർ, അവന്തിക മോഹൻ, പാർവതി, ലിഖിയ തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. സീഷെൽ മൂവീസിന്റെ ബാനറിൽ മധുസൂദനൻ മാവേലിക്കര നിർമ്മിക്കുന്ന ഈ ചിത്രത്തിന്റെ ഛായാഗ്രഹണം ജെമിൻ ജോം അയ്യനേത്ത് നിർവഹിക്കുന്നു. സംഗീതം- അരവിന്ദ് ചന്ദ്രശേഖർ. ചിത്രത്തിന്റെ പ്രധാന കഥാപാത്രങ്ങൾ പ്രചോദനം ഉൾക്കൊണ്ടത് മലയാള പുരാണ കൃതിയായ ഐതിഹ്യമാലയിൽ നിന്നാണ്.

## അവലംബം

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
നിഴൽക്കുത്ത് (വിവക്ഷകൾ)

* നിഴൽക്കുത്ത് (മന്ത്രവാദം) - മന്ത്രവാദത്തിലെ ഒരു കർമ്മം
* നിഴൽക്കുത്ത് പാട്ട് - മാവാരതം പാട്ട് എന്നും അറിയപ്പെടുന്നു.
* നിഴൽക്കുത്ത് (ചലച്ചിത്രം)
* നിഴൽക്കുത്ത് (കഥകളി) - ഒരു കഥകളി
പി.കെ. മെമ്മോറിയൽ ഗ്രന്ഥശാല

ലഘുചിത്രം|പി.കെ. മെമ്മോറിയൽ ഗ്രന്ഥശാല
ലഘുചിത്രം|പി.കെ. മെമ്മോറിയൽ ഗ്രന്ഥശാല ശിലാസ്ഥാപനം
ലഘുചിത്രം|പി.കെ. മെമ്മോറിയൽ ഗ്രന്ഥശാല ഉദ്ഘാടന ശില
ആലപ്പുഴ ജില്ലയിലെ അമ്പലപ്പുഴ താലൂക്കിൽ സ്ഥിതിചെയ്യുന്ന ഒരു ഗ്രന്ഥശാലയാണ് **പി.കെ.മെമ്മോറിയൽ ഗ്രന്ഥശാല**. സാഹിത്യപഞ്ചാനനൻ എന്നറിയപ്പെട്ട പി.കെ. നാരായണപിള്ളയുടെ സ്മാരകമാണ് ഈ ഗ്രന്ഥശാല. അമ്പലപ്പുഴയിലെ കരൂർ പ്രദേശത്തെ ഒരു പറ്റം ചെറുപ്പക്കാർ ചേർന്ന് പി.കെ.വിലാസം ലൈബ്രറി എന്ന പേര് നൽകി ഒരു ഗ്രന്ഥശാല ആദ്യകാലത്തു തുടങ്ങിയെങ്കിലും ആറുമാസമേ അതിന് ആയുസ്സുണ്ടായിരുന്നുള്ളൂ. പിന്നീട് കുട്ടനാട്ടിലെ നീലംപേരൂർ ഗ്രാമത്തിൽ നിന്ന് പ്രൈമറി സ്കൂൾ അധ്യാപകനായി അമ്പലപ്പുഴയിലെത്തിയ പി.എൻ. പണിക്കർ ന്റെ നേതൃത്വത്തിൽ ഈ വായനശാല ജസ്റ്റീസ് പി.കെ.വിലാസം ലൈബ്രറി എന്ന പേരിൽ പുനരാരംഭിച്ചു. അമ്പലപ്പുഴ ക്ഷേത്രത്തിന്റെ തെക്കേനടയിൽ ഒരു രൂപ വാടകയ്ക്ക് ഒരു ചെറുകെട്ടിടം വാടകയ്ക്ക് എടുത്ത് പ്രവർത്തനം തുടങ്ങി. 1938 ഫെബ്രുവരിയിൽ പി.കെ. നാരായണപിള്ള അന്തരിച്ചു. 1938 മാർച്ചിൽ ഗ്രന്ഥശാലയുടെ പേര് പി.കെ.മെമ്മോറിയൽ ലൈബ്രറി എന്നാക്കി മാറ്റുകയും ചെയ്തു. 1945 ൽ ഗ്രന്ഥശാലയ്ക്ക് സ്വന്തം കെട്ടിടം ഉണ്ടായി. 23 ജനുവരി 1939 നായിരുന്നു ശിലാസ്ഥാപനം. പുതിയ കെട്ടിടത്തിന്റെ ഉദ്ഘാടനം നിർവഹിച്ചത് രാജ്യസേവാനിരത കെ.ജി. പരമേശ്വരൻ പിള്ളയായിരുന്നു. 

1945 ൽ അമ്പലപ്പുഴയിലെ സാഹിത്യപഞ്ചാനന തീയേറ്ററിൽ വച്ചു നടന്ന തിരുവതാംകൂർ ഗ്രന്ഥശാലാസംഘ രൂപീകരണയോഗത്തിൽ പി.എൻ. പണിക്കരെ ജനറൽ സെക്രട്ടറിയായി തെരഞ്ഞെടുത്തു. കേരളത്തിൽ ആദ്യം രൂപീകരിക്കപ്പെട്ട ഗ്രന്ഥശാല അല്ലെങ്കിൽ കൂടിയും ഗ്രന്ഥശാലകളുടെ രജിസ്ട്രേഷനിൽ ഒന്നാം നമ്പർ പി.കെ.മെമ്മോറിയൽ ഗ്രന്ഥശാലയ്ക്ക് ലഭിച്ചു. 

1996 ൽ ആലപ്പുഴ ജില്ലയിലെ ഏക മോഡൽ വില്ലേജ് ലൈബ്രറിയായി ഈ ഗ്രന്ഥശാല തെരഞ്ഞെടുക്കപ്പെടുകയും 1997 ലെ പ്രഥമ ഇ.എം.എസ് പുരസ്ക്കാരം കേരള സ്റ്റേറ്റ് ലൈബ്രറി കൗൺസിലിൽ നിന്നും ലഭിക്കുകയും ചെയ്തു.

നിരവധി റഫറൻസ് പുസ്തകങ്ങൾ ഉൾപ്പെടെ 40000 ത്തിലധികം പുസ്തകങ്ങളും മുപ്പതിലധികം ആനുകാലികങ്ങളും ഇവിടെയുണ്ട്.

## അവലംബം


വർഗ്ഗം:കേരളത്തിലെ ഗ്രന്ഥാലയങ്ങൾ
മല്ലിക (നടി)

ദക്ഷിണേന്ത്യൻ ചലച്ചിത്രനടിയാണ് **മല്ലിക** എന്നറിയപ്പെടുന്ന **റീജ വേണുഗോപാൽ**. തമിഴ്, മലയാളം, തെലുങ്ക്, ബ്യാരി എന്നീ ഭാഷകളിലായി പത്തിലധികം ചലച്ചിത്രങ്ങളിൽ അഭിനയിച്ചിട്ടുണ്ട്.

## ചലച്ചിത്ര ജീവിതം
അടൂർ ഗോപാലകൃഷ്ണൻ സംവിധാനം ചെയ്ത *[[നിഴൽക്കുത്ത് (ചലച്ചിത്രം)|നിഴൽക്കുത്ത്]]* എന്ന ചിത്രത്തിൽ ബാലതാരമായി അഭിനയരംഗത്ത് കടന്നുവന്ന മല്ലിക, ചേരൻ സംവിധാനം ചെയ്ത *[[ഓട്ടോഗ്രാഫ് (ചലച്ചിത്രം)|ഓട്ടോഗ്രാഫ്]]* എന്ന തമിഴ് ചലച്ചിത്രത്തിലൂടെയാണ് ശ്രദ്ധിക്കപ്പെടുന്നത്. ഈ ചിത്രത്തിലെ അഭിനയത്തിന് മികച്ച സഹനടിക്കുള്ള ഫിലിംഫെയർ പുരസ്കാരം മല്ലികയ്ക്ക് ലഭിച്ചു. അതിന് ശേഷം നിരവധി തമിഴ് ചലച്ചിത്രങ്ങളിൽ സഹനടിയായി വേഷമിട്ട മല്ലിക, പിന്നീട് *[[ഇന്ത്യൻ റുപ്പി (ചലച്ചിത്രം)|ഇന്ത്യൻ റുപ്പി]]*, *[[സ്നേഹവീട്]]* എന്നീ മലയാളചലച്ചിത്രങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ചു. 2011-ൽ പുറത്തിറങ്ങിയ ബ്യാരി എന്ന ഭാഷയിലെ ആദ്യ ചലച്ചിത്രമായ ''ബ്യാരി''യിലെ അഭിനയത്തിന് ആ വർഷത്തെ ദേശീയ ചലച്ചിത്രപുരസ്കാരങ്ങളിൽ പ്രത്യേക പരാമർശം ലഭിച്ചു.

## അഭിനയിച്ച ചലച്ചിത്രങ്ങൾ

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
തെസ്‌നിഖാൻ

മലയാളചലച്ചിത്ര മേഖലയിലെ ഒരു നടിയാണ് **തെസ്‌നിഖാൻ**. മലയാളചലച്ചിത്രങ്ങളിൽ ഹാസ്യ വേഷങ്ങളാണ് തെസ്‌നിഖാൻ പ്രധാനമായും കൈകാര്യം ചെയ്തിട്ടുള്ളത്. കഥാപാത്ര വേഷങ്ങളുടെ ചിത്രീകരണത്തിലൂടെ അവർ വ്യാപകമായി അറിയപ്പെടുന്നു.2020 ൽ മലയാള റിയാലിറ്റി ടിവി സീരീസായ ബിഗ് ബോസിന്റെ രണ്ടാം സീസണിൽ അവർ മത്സരിച്ചു. 
## സ്വകാര്യ ജീവിതം
പിതാവായ അലിഖാൻ പ്രശസ്ത മജീഷ്യൻ ആയിരുന്നു. ആദ്യ കാലങ്ങളിൽ തെസ്നി ഖാൻ സ്റ്റേജുകളിൽ പിതാവിന്റെ സഹായി എന്ന നിലയിൽ പല മാജിക്‌ ഷോകളിലും പങ്കെടുത്തിരുന്നു.പിന്നീട് കൊച്ചിൻ കലാഭവനിൽ പഠിച്ചു. 
## അഭിനയ ജീവിതം
ഫലിതരസപ്രാധാനമായ പരിപാടികളിൽ സ്ഥിരമായി പങ്കെടുക്കാറുള്ള നടിയായ തെസ്‌നിഖാൻ തന്റെ ഹാസ്യ അഭിനയം കൊണ്ട് ശ്രദ്ധേയയായ ഒരു നടിയാണ്. 

1988 ൽ ഡെയ്‌സി എന്ന ചിത്രത്തിലൂടെ ആണ്‌ അഭിനയരംഗത്ത്‌ എത്തുന്നത്‌. പിന്നീട്‌ ചെറുതും വലുതുമായി നൂറുകണക്കിന്‌ സിനിമകളിൽ അഭിനയിച്ചു. ഹാസ്യ കഥാപാത്രങ്ങൾ ചെയ്യുന്നതിൽ നല്ല കയ്യടക്കം തെസ്നിഖാന്‌ ഉണ്ട്‌. 
2020 ലെ മോഹൻലാൽ അവതാരകൻ ആയ ബിഗ്‌ ബോസിലും പങ്കെടുത്തിരുന്നു. ഏഷ്യാനെറ്റിലെ കോമഡി സ്റ്റാർസ്‌ , കൈരളിയിൽ ജഗപൊഗ.  , കൗമുദി ചാനലിൽ ഫൈവ്‌ മിനിറ്റ്‌ ഫൺ സ്റ്റാർ തുടങ്ങിയ ഷോകളിൽ ജഡ്ജ്‌ ആയി പങ്കെടുത്തു . കൂടാതെ നമ്മൾ തമ്മിൽ പോലുള്ള ടാക്ക്‌ ഷോകളിലു.ം പങ്കെടുത്തു .  നിരവധി സീരിയലുകളിലും വേഷമിട്ടിട്ടുണ്ട്‌

## അഭിനയിച്ച സിനിമകൾ
2020's
* വൺസ് അപ്പോണ് എ ടൈം ദേർ വാസ് എ കള്ളൻ
* ലിറ്റിൽ ഹാർട്സ് 
* ലൗഫുള്ളി യുവർസ് വേദ
* ഒരു സദാചാര പ്രേമകഥ
* ചെക്കൻ
* ഗോൾഡ്
* വാങ്ക് 
* ബ്ലാക്ക് കോഫി

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളചലച്ചിത്രനടിമാർ
വർഗ്ഗം:1970-ൽ ജനിച്ചവർ
ഏകലവ്യൻ (നോവലിസ്റ്റ്)

ഒരു മലയാള സാഹിത്യകാരനാണ് **ഏകലവ്യൻ** എന്ന തൂലികാ നാമത്തിൽ അറിയപ്പെടുന്ന **കെ.എം. മാത്യു** (ഓഗസ്റ്റ് 14 1934 - മേയ് 6 2012). പട്ടാള നോവലുകളിലൂടെ ശ്രദ്ധേയനായ ഇദ്ദേഹത്തിന്റെ ചില കൃതികൾ ചലച്ചിത്രങ്ങളായിട്ടുണ്ട്.
## ജീവിതരേഖ
1934-ൽ കുന്നംകുളത്ത് ജനിച്ചു. പുകയിലക്കച്ചവടക്കാരനായ പിതാവ് മരിച്ചശേഷം കുടുംബം മാത്യുവിന്റെ ചുമലിലായി. മെട്രിക്കുലേഷൻ ജയിച്ചശേഷം 1953-ൽ പട്ടാളത്തിൽ ചേർന്നു. 1960 മുതൽ സാഹിത്യരംഗത്ത് സജീവമായി. പട്ടാളത്തിൽ ജോലിയിലിരിക്കെ സാഹിത്യരചനയ്ക് വിലക്കുള്ളതിനാലാൽ ഏകലവ്യൻ എന്ന തൂലികാനാമത്തിലായിരുന്നു എഴുതിയിരുന്നത്. 33 നോവലുകളും മൂന്നു ചെറുകഥാ സമാഹാരങ്ങളും ഒരു യാത്രാവിവരണവും പ്രസിദ്ധീകരിച്ചിട്ടുണ്ട്. ഇവയിൽ അയനം, കാഞ്ചനം, പാപത്തിന്റെ ശമ്പളം എന്നീ നോവലുകൾ സിനിമയായി. ട്രഞ്ച്, കയം, എന്തു നേടി, ചോര ചീന്തിയവർ, ഗ്രീഷ്മവർഷം, കർമാന്തം, കല്ലു, കടലാസുപൂക്കൾ, സന്ധ്യ, പ്രഹരം, ശിവജിക്കുന്നുകൾ, ദർപ്പണം, അപർണ, നീരാളി, നീതിയെ തിരക്കിയ സത്യം,മൃഗതൃഷ്ണ തുടങ്ങിയവയാണു മറ്റ് പ്രശസ്ത നോവലുകൾ. കോവിലൻ, പാറപ്പുറം, നന്തനാർ എന്നിവർക്കൊപ്പം പട്ടാളബാരക്കുകളിലെ ജീവിതം മലയാള സാഹിത്യത്തിലെത്തിച്ച എഴുത്തുകാരനാണ് ഏകലവ്യൻ. 1980-ൽ സുബേദാർ മേജർ ആയി പട്ടാളത്തിൽ നിന്നു വിരമിച്ചു. വൃക്കസംബന്ധമായ രോഗത്തിനു ചികിൽസയിലായിരുന്ന ഇദ്ദേഹം തൃശൂരിലെ ഒരു സ്വകാര്യ ആശുപത്രിയിൽ വെച്ച് 2012 മേയ് 6-ന് അന്തരിച്ചു.

## അവലംബം

വർഗ്ഗം:മലയാളം നോവലെഴുത്തുകാർ
വർഗ്ഗം:ഓഗസ്റ്റ് 14-ന് ജനിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:മേയ് 6-ന് മരിച്ചവർ
വർഗ്ഗം:2012-ൽ മരിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
സംസ്ഥാനപാത 9 (കേരളം)

കേരളസംസ്ഥാനത്തെ ഒരു സംസ്ഥാനപാതയാണ് **SH 9 (സംസ്ഥാനപാത 9)**. കോട്ടയത്ത് നിന്നും ആരംഭിക്കുന്ന ഈ പാത, പത്തനംതിട്ട ജില്ലയിലെ കോഴഞ്ചേരിയിലാണ് അവസാനിക്കുന്നത്. 44.4 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
കോട്ടയം -കഞ്ഞിക്കുഴി -മാങ്ങാനം-പുതുപ്പള്ളി-തോട്ടയ്ക്കാട്- കറുകച്ചാൽ - മല്ലപ്പള്ളി കവല - വെണ്ണിക്കുളം - കോഴഞ്ചേരി

## അവലംബം
മാങ്ങ ചമ്മന്തി

കേരളത്തിലെ  ഒരു കറി വിഭവമാണ് മാങ്ങ ചമ്മന്തി. പച്ച മാങ്ങ ഉപയോഗിച്ചാണ് ഇത് തയ്യാറാക്കുന്നത്. കഞ്ഞിയുടെ കറിയായിട്ടാണ് ഇത് ഉപയോഗിക്കുന്നത്. കേരളത്തിൽ മാങ്ങ ധാരാളമായി ലഭിക്കുന്നതുകൊണ്ട് വളരെ പ്രചാരത്തിലുള്ള ഒരു കറിയാണ് ഇത്. തയ്യാറാക്കി ഏതാനും മണിക്കൂറുകൾക്കകം ഇത് ഉപയോഗിക്കേണ്ടതാണ്.

## ആവശ്യമുള്ള സാധനങ്ങൾ
മാങ്ങ പൂളുകളായി മുറിച്ചത്, അഞ്ചെണ്ണം പച്ചമുളക് അല്ലെങ്കിൽ  ചുവന്നമുളക്, തേങ്ങ ചിരവിയത്, ചെറിയ കഷണം ഇഞ്ചി , ചുവന്നുള്ളി, ഉപ്പ്

## നിർമ്മിക്കുന്ന വിധം
തൊലികളഞ്ഞ മാങ്ങ ഉപ്പുചേർത്ത് ആദ്യം അരച്ചെടുക്കുക. അതിനുശേഷം ഇഞ്ചിയും ചുവന്നുള്ളിയും പച്ചമുളകും ചേർത്ത് അരക്കുക. അതിനുശേഷം ചിരകിയ തേങ്ങ ചേർത്ത് മയത്തിൽ അരച്ചെടുക്കുക. അരക്കുന്നതിനായി അല്പം വെള്ളം ചേർക്കാറുണ്ട്.

വർഗ്ഗം:കറികൾ
]
തിക്കുറിശ്ശി ഗംഗാധരൻ

കേരളവർമ്മ വലിയ കോയിത്തമ്പുരാനെ കുറിച്ചും തെക്കൻ പാട്ടുകളെകുറിച്ചും ശ്രദ്ധേയമായ നിരവധി ഗവേഷണ ഗ്രന്ഥങ്ങൾ പ്രസിദ്ധീകരിച്ചിട്ടുള്ള ഗവേഷകനാണ് **ഡോ. തിക്കുറിശ്ശി ഗംഗാധരൻ**. പൂർണ്ണനാമം വാസുദേവൻ പിള്ള ഗംഗാധരൻ നായർ . 

## ജീവിത രേഖ
ഡോ. തിക്കുറിശ്ശി ഗംഗാധരൻ 1934 ഒക്ടോബർ 31ന് കന്യാകുമാരി ജില്ലയിലെ തിക്കുറിശ്ശി എന്ന ഗ്രാമത്തിൽ ജനിച്ചു. അച്ഛൻ സുബ്രഹ്മണ്യൻ പോറ്റി, അമ്മ പരമേശ്വരി അമ്മ. തിക്കുറിശ്ശി ആർ.സി. സ്കൂൾ, കുഴിത്തുറ മാധവ വിലാസം സ്കൂൾ, മാർത്താണ്ഡം ഗവ: ഹൈസ്കൂൾ  എന്നിവിടങ്ങളിലായി സ്കൂൾ വിദ്യാഭ്യാസത്തിനുശേഷം വിളവംകോട് ടീച്ചേഴ്സ് ട്രെയിനിങ് സ്കൂളിൽ നിന്നും ടി.ടി.സി വിജയിച്ച് 1958-ൽ പ്രൈമറി സ്കൂൾ അദ്ധ്യാപകനായി തിരുവനന്തപുരത്ത് എത്തി. ഇതോടൊപ്പം പഠനവും തുടർന്നു. 1962, 1965, 1970 എന്നീ വർഷങ്ങളിലായി ബി.എ., ബി.എഡ്., എം.എ. എന്നീ ബിരുദങ്ങൾ നേടിയശേഷം 1982-ൽ പിഎച്ച്ഡി യും നേടി.  സർവ്വീസ് ജീവിതത്തിൽ ദീർഘകാലം തിരുവനന്തപുരം എസ്സ്.എം.വി. സ്കൂളിൽ അധ്യാപകനായിരുന്നു. അതിനുശേഷം തലശ്ശേരി ട്രെയിനിംഗ് കോളേജ് അധ്യാപകനായിരിക്കെ കേരളാ സർവ്വകലാശാലയിൽ ലെക്സിക്കന്റെ സബ് എഡിറ്ററായി നിയമിതനായി. 1994-ൽ സർവ്വീസിൽ നിന്ന് പിരിഞ്ഞശേഷവും ഗവേഷണവും സാഹിത്യ പ്രവർത്തനങ്ങളും  തുടരുന്നു.

തിരുവനന്തപുരത്ത് എസ്സ്.എം.വി. സ്കൂളിൽ അധ്യാപകനായിരിക്കെയാണ്   ഡോ. തിക്കുറിശ്ശി ഗംഗാധരൻ ഗവേഷണത്തിലേയ്ക്ക് കടക്കുന്നത്. കേരളവർമ്മ വലിയ കോയിത്തമ്പുരാനെ കേന്ദ്രീകരിച്ചായിരുന്നു ആദ്യഗവേഷണം. കേരളവർമ്മ മലയാള  ഭാഷയ്ക്കുനൽകിയ സേവനങ്ങൾ വ്യക്തതയോടെ അനാവരണം ചെയ്തുകാട്ടിയ പഠനങ്ങൾ വളരെ പ്രസിദ്ധമാണ്.

ഇതുപോലെ തന്നെയാണ് തന്റെ മറ്റോരു പ്രധാന ഗവേഷണ മേഖലയായ പാട്ടുസാഹിത്യത്തിന്റെ കാര്യത്തിലും ഡോ. തിക്കുറിശ്ശി ഗംഗാധരൻ കാട്ടിയ  ശുഷ്കാന്തി. കാര്യമായ പഠനങ്ങളൊന്നും നടന്നിട്ടില്ലായിരുന്നതെക്കൻ പാട്ടുകൾക്കുപിന്നിലെ സംസ്കൃതിയെ ആധുനിക  കേരളത്തിനു പരിചയപ്പെടുത്തുന്ന നിരവധി പഠനങ്ങൾ നടത്തിയിട്ടുണ്ട് ..

ഡോ: തിക്കുറിശ്ശി ഗംഗാധരൻ മലയാളത്തിന് സംഭാവനചെയ്ത കൃതികളിൽ ഗവേഷണ ഗ്രന്ഥങ്ങൾക്കുപുറമെ ജീവചരിത്രം, ബാല സാഹിത്യം, പാഠപുസ്തകങ്ങൾ എന്നിവയും ഉൾപ്പെടുന്നു.

പരേതയായ പത്മാവതി അമ്മയാണ് ഭാര്യ. ഇവർക്ക് ഒരുപുത്രനും രണ്ട് പുത്രിമാരുമുണ്ട്. തിരുവനന്തപുരത്ത് ബാലരാമപുരത്തിനടുത്ത് ഭഗവതിനട എന്ന ഗ്രാമത്തിലെ കൈരളീ സദനത്തിലാണ്  താമസം.

## കൃതികൾ
### ഗവേഷണകൃതികൾ (പാട്ടുകൾ)
# വേണാടിന്റെ കഥാഗാനങ്ങൾ (2011)   .
# ഉലകുടെ പെരുമാൾ പാട്ടുകഥ (2006)
# പുത്തരിയങ്കം (പാഠവും പഠനവും) (1984 latest edition 2005)
# തെക്കൻ കഥാഗാനങ്ങൾ
# ഇരവിക്കുട്ടിപ്പിള്ളപ്പോര്; ഒരു പഠനം (1990  latest edition 2009)  
#  ജീവതാളങ്ങളുടെ പാട്ടുകൾ

### ഗവേഷണ കൃതികൾ (കേരളവർമ്മ പഠനം)

# കേരളവർമ്മയും മലയാള ഗദ്യവും (പി.എച്ച്.ഡി. പ്രബന്ധം) (1982)
# കേരളവർമ്മയുടെ ഗദ്യ കൃതികൾ
# കേരളവർമ്മ പ്രഭാഷണങ്ങളിലൂടെ
# ദൈവയോഗം (സമ്പാദനം)
# ശ്രീ പദ്മനാഭ പദപത്മ ശതകവും സ്തുതി ശതകവും (സമ്പാദനം) (2004)
# കേരളവർമ്മ പഠനങ്ങൾ (2004)

### ബാല സാഹിത്യവും പാഠപുസ്തകങ്ങളും

# സാഹിത്യ വിസ്മയങ്ങൾ (2005)
# മലയാള ഭാഷാപരിചയം (2002)
# കൈരളീ പാഠാവലി (പാഠപുസ്തകം - 10 വാല്യങ്ങൾ)
#  ആസാം (നവ സാക്ഷര സാഹിത്യം)

### ജീവചരിത്രങ്ങൾ

# സുഭാഷ് ചന്ദ്ര ബോസ്
# സ്വദേശാഭിമാനി രാമകൃഷ്ണപിള്ള
# മഹച്ചരിതമാല (4 വാല്യങ്ങൾ)

### മറ്റുകൃതികൾ
# അക്ഷരമാല മുതൽ ഗ്രന്ഥസമീക്ഷവരെ (2009)
# യോഗി (സമ്പാദനം) (2005)

## അവലംബങ്ങൾ

വർഗ്ഗം:കന്യാകുമാരി ജില്ലയിൽ ജനിച്ചവർ
വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളം എഴുത്തുകാർ
വർഗ്ഗം:1934-ൽ ജനിച്ചവർ
സംസ്ഥാനപാത 10 (കേരളം)

കേരളസംസ്ഥാനത്തെ ഒരു സംസ്ഥാനപാതയാണ് **SH 10 (സംസ്ഥാനപാത 10)**. മാവേലിക്കരയിൽ നിന്നും ആരംഭിക്കുന്ന ഈ പാത കോഴഞ്ചേരിയിലാണ് അവസാനിക്കുന്നത്. 28.7 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
മാവേലിക്കര - പുതിയകാവ് - ചെറിയനാട് - പേരിശ്ശേരി - ചെങ്ങന്നൂർ (എം സി റോഡ് ചേരുന്നു) - മാലക്കര - കോഴിപ്പാലം - ആറന്മുള - കോഴഞ്ചേരി - തെക്കേമല (സംസ്ഥാനപാത 7-ൽ ചേരുന്നു)

## അവലംബം
അലക്സാണ്ട്ര

ഇംഗ്ലണ്ടിലെ രാജാവായ എഡ്വേഡ് VII-ന്റെ (1841-1910) പത്നിയായിരുന്നു **അലക്സാണ്ട്ര**.  ഡെൻമാർക്കിലെ ക്രിസ്റ്റ്യൻ രാജകുമാരന്റെ മൂത്ത പുത്രിയായി 1844 ഡിസംബർ ഒന്നിന് കോപ്പൻഹേഗിൽ ജനിച്ചു. *അലക്സാണ്ട്ര കരോലിൻ മേരി ഷാർലറ്റ് ലൂയിസെ ജൂലി* എന്നാണ് ഇവരുടെ പൂർണമായ പേര്. വെയിൽസ് രാജകുമാരനായിരുന്ന ആൽബർട്ട് എഡ്വേഡിനെ വിവാഹം ചെയ്തു (1863 മാർച്ച് 10). അലക്സാണ്ട്രയുടെ പിതാവ് ഡെന്മാർക്കിലെ രാജാവായത് അക്കൊല്ലമാണ്. സഹോദരനായ ജോർജ് ഗ്രീസിലെ ആദ്യത്തെ ഭരണാധികാരിയുമായി. പിന്നീട് ഇംഗ്ലണ്ടിലെ രാജാവായിത്തീർന്ന ജോർജ്  ഇവരുടെ പുത്രനാണ്. 1868-നുശേഷം രാജ്ഞി ഭരണകാര്യങ്ങളിൽ ശ്രദ്ധിക്കാൻ തുടങ്ങി. തുടർന്ന് അവർ റഷ്യ, ഡെന്മാർക്ക് എന്നീ രാജ്യങ്ങൾ സന്ദർശിച്ചു.

1901-ൽ ആൽബർട്ട് എഡ്വേഡ് ഇംഗ്ലണ്ടിലെ രാജാവായി. രാജാവിനോടൊപ്പം രാജ്ഞിക്കും 1902 ആഗസ്റ്റ് 9-ന് കിരീടധാരണം നടത്തി. *ക്വീൻ അലക്സാണ്ട്ര ഇമ്പീരിയൽ നേഴ്സിങ് സർവീസ്* സ്ഥാപിച്ചത് (1902) അലക്സാണ്ട്രയായിരുന്നു. 1910-ൽ എഡ്വേഡ് VII നിര്യാതനായി. 1925 നവംബർ 20-ന് ഇവർ അന്തരിച്ചു. വിൻസറിലെ സെന്റ് ജോർജ്സ് പള്ളിയിൽ ഭർത്താവിന്റെ ശവകുടീരത്തിനരികെ അവരുടെ മൃതദേഹം സംസ്കരിക്കപ്പെട്ടു. ആസ്ഥാനകവിയായ ടെന്നിസൺ ഇവർക്ക് സ്വാഗതമാശംസിച്ചുകൊണ്ട് *വെൽക്കം ടു അലക്സാണ്ട്രാ* എന്ന തലക്കെട്ടിൽ ഒരു കവിത എഴുതിയിട്ടുണ്ട്.

## പുറത്തേക്കുള്ള കണ്ണികൾ
*http://fashionbride.wordpress.com/2009/04/05/princess-alexandra-of-denmark-and-martin-jorgensen/

## വീഡിയോ
*http://www.youtube.com/watch?v=NPbUEt5BMVM
അഖില ശശിധരൻ

**അഖില ശശിധരൻ** (ജനനം: 1989 ജൂൺ 12) തെക്കേ ഇന്ത്യയിലെ ഒരു ചലച്ചിത്ര അഭിനേത്രിയും, നർത്തകയും, ടെലിവിഷൻ അവതാരകയുമാണ്. കേരളത്തിലെ കോഴിക്കോട് ജില്ലയിലാണ് ജനനം. ഭരതനാട്യവും കളരിപ്പയറ്റും അഭ്യസിച്ച അഖില, 2007-ൽ ഏഷ്യാനെറ്റ് ടെലിവിഷൻ സംപ്രേഷണം ചെയ്ത *തകധിമി* എന്ന നൃത്ത റിയാലിറ്റി പരിപാടിയിൽ പങ്കെടുത്തിട്ടുണ്ട്. തോംസൺ കെ. തോമസ് സംവിധാനം ചെയ്ത് ദിലീപ് നായകനായി അഭിനയിച്ച 2010-ൽ പുറത്തിറങ്ങിയ കാര്യസ്ഥൻ എന്ന മലയാളചലച്ചിത്രത്തിൽ ശ്രീബാല എന്ന കഥാപാത്രത്തെ അവതരിപ്പിച്ചുകൊണ്ടാണ് അഖില ചലച്ചിത്രരംഗത്തേക്ക് കടന്നുവന്നത്. പൃഥ്വിരാജ് നായകനായ തേജാഭായി ആന്റ് ഫാമിലിയാണ് രണ്ടാമത് അഭിനയിച്ച ചലച്ചിത്രം.

## അഭിനയിച്ച ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

* Akhila Sasidharan  at Metromatinee.com
* Akhila Sasidharan at Imoviehall 

വർഗ്ഗം:1989-ൽ ജനിച്ചവർ
വർഗ്ഗം:ജൂൺ 12-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:കോഴിക്കോട് ജില്ലയിൽ ജനിച്ചവർ
നേവിയർ-സ്റ്റോക്സ് സമവാക്യങ്ങൾ

ദ്രവപദാർത്ഥങ്ങളുടെ ചലനത്തെ വിശദീകരിക്കുന്ന  ആംശിക അവകലന(Partial differential equations) സമവാക്യങ്ങളാന്നു **നേവിയർ-സ്റ്റോക്സ് സമവാക്യങ്ങൾ**. ഒരു ചലിക്കുന്ന ദ്രവത്തിന്റെ പ്രവേഗം, മർദ്ദം, സാന്ദ്രത, താപനില എന്നിവ തമ്മിലുള്ള ബന്ധം ഈ സമവാക്യങ്ങൾ വ്യക്തമാക്കുന്നു. ശ്യാന ദ്രവങ്ങളുടെ ചലനപഠനത്തിനാണ് നേവിയർ-സ്റ്റോക്സ് സമവാക്യങ്ങൾ പ്രധാനമായും ഉപയോഗിക്കുന്നത്.

ഒരു സമയാശ്രിത  ദ്രവ്യസംരക്ഷണസമവാക്യം, മൂന്ന് സമയാശ്രിത ആക്കസംരക്ഷണസമവാക്യം, ഒരു  സമയാശ്രിത ഊർജസംരക്ഷണസമവാക്യം എന്നിവ അടങ്ങിയതാണു നേവിയർ-സ്റ്റോക്സ് സമവാക്യങ്ങൾ. 

## ചരിത്രം
1822ൽ ക്ലോദേ ലൂയിസ് നേവിയരും 1845ൽ ജോൺ ഗബ്രിയേൽ സ്റ്റോക്ക്സും ഇവ സ്വതന്ത്രമായി കണ്ടു പിടിച്ചു. 

## ഉപയോഗം
പ്രയോഗിക തലത്തിൽ ഒരുപാട് ദ്രവപ്രവാഹങ്ങളെ പഠിക്കാൻ നേവിയർ-സ്റ്റോക്സ് സമവാക്യങ്ങൾ ഉപയോഗിക്കുന്നു. കൂടാതെ കാലാവസ്ഥ പഠനത്തിനും, മാക്സ്‌വെൽ സമവാക്യങ്ങലോടെ ചേർത്ത് മാഗ്നെറ്റോഹൈഡ്രോഡയനമിക്സ് പഠനത്തിനും ഇവ ഉപയോഗിക്കുന്നു. ഇവയുടെ നിർദ്ധാരണം പ്രയാസമേറിയതാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഭൗതികശാസ്ത്രത്തിലെ സമവാക്യങ്ങൾ
ഇതൾ ത്രൈമാസിക

നാഷണൽ വിമൻസ് ഫ്രണ്ട് (NWF) കേരള ഘടകം കോഴിക്കോട് നിന്നും പുറത്തിറക്കുന്ന പ്രസിദ്ധീകരണമാണ് **ഇതൾ ത്രൈമാസിക**. മൂന്ന് മാസത്തിലൊരിക്കൽ ഇറങ്ങുന്ന രീതിയിലാണ് പ്രസിദ്ധീകരിക്കുന്നത്. പൂർണ്ണമായും സ്ത്രീകളുടെ പത്രാധിപത്യത്തിലാണ് ഇതൾ പുറത്തിറങ്ങുന്നത്. 2011-ലാണ് ഇതൾ ത്രൈമാസിക പ്രസിദ്ധീകരണം ആരംഭിച്ചത്.
## അവലംബം


വർഗ്ഗം:മലയാളമാസികകൾ
അൽഗോങ്കിയൻ വർഗം

thumb|300px|right|അൽഗോങ്കിയൻ വധൂവരന്മാർ 18-ആം നൂറ്റാണ്ട്

വടക്കേ അമേരിക്കയിൽ ഗാറ്റിനോ നദീതടങ്ങളിൽ പാർത്തിരുന്ന ഒരു വിഭാഗം അമേരിന്ത്യരാണ് **അൽഗോങ്കിയൻ വർഗം** എന്ന പേരിൽ അറിയപ്പെടുന്നത്. അമേരിക്കയിലെ ആദിവാസികളുടെ ഏറ്റവും ശ്രേഷ്ഠമായ ഗോത്രങ്ങളിലൊന്നാണിത്. അൽഗോങ്കിയൻ എന്ന പേര് ക്രമേണ ക്യൂബക്കിലെയും ഒന്റോറിയയിലെയും ജനവർഗങ്ങളിലേക്കുകൂടി വ്യാപിക്കുകയും ഒടുവിൽ അവരെല്ലാം അംഗങ്ങളായുള്ള ഭാഷാവർഗത്തിന്റെയാകെ പേരായിത്തീരുകയും ചെയ്തു.

## ഭാഷാ വിഭാഗങ്ങൾ

അൽഗോങ്കിയൻ അമേരിക്കൻ ഇന്ത്യൻ വർഗക്കാരുടെ ആധുനിക പ്രതിനിധികൾ ഭാഷാപരമായി മൂന്നു വിഭാഗത്തിൽപ്പെടുന്നു:- 
#ഉത്തര അമേരിക്കയുടെ പടിഞ്ഞാറേ അറ്റത്തുള്ള ബ്ലാക്ക്ഫീറ്റുകൾ 
#മധ്യപശ്ചിമഭാഗത്തുള്ള ക്രീ-ഒജിബ്വകൾ
#വ.കിഴക്കേ അറ്റത്തുള്ള വബനാകികൾ. 
ഇവരിൽ വബനാകികൾ ആണ് മുഖ്യവിഭാഗം.

പുരാതനകാലത്ത് അൽഗോങ്കിയൻഭാഷ സംസാരിച്ചിരുന്ന ജനവർഗക്കാർ മറ്റു ഭാഷക്കാരെ അപേക്ഷിച്ചു വളരെക്കൂടുതലായിരുന്നു. അധിവാസസ്ഥലത്തിന്റെ വിസ്തൃതിയുടെ കാര്യത്തിലും അവരായിരുന്നു മുന്നിട്ടുനിന്നത്. അമേരിക്കൻ കോളനികളുടെ ചരിത്രത്തിൽ അൽഗോങ്കിയൻ ഇന്ത്യൻ വർഗക്കാർ നല്ലൊരു പങ്കു വഹിച്ചിട്ടുണ്ട്. അമേരിന്ത്യരും വെള്ളക്കാരും തമ്മിലുള്ള ബന്ധത്തിൽ അവർ നിർണായകശക്തികളായി വർത്തിച്ചിരുന്നു. ആദ്യകാലത്തെ കുടിയേറ്റക്കാരിൽ അൽഗോങ്കിയൻഭാഷയും സംസ്കാരവും ചെലുത്തിയ സ്വാധീനം കുറവല്ല.

## വാസസ്ഥലം
thumb|300px|right|അൽഗോങ്കിയൻ ഗ്രാമം
ഹഡ്സൺ ഉൾക്കടലിനു തെക്കും കിഴക്കും തെക്കുപടിഞ്ഞാറും ഭാഗങ്ങളിൽ ക്രീ-ഒജീബ്വ ഇന്ത്യൻ വിഭാഗക്കാർ നിവസിക്കുന്നുണ്ട്. 18-ആം നൂറ്റാണ്ടിൽ അന്യംനിന്നുപോയ ബിയോതുക് ഇന്ത്യൻ വർഗക്കാർ (ന്യൂഫൗണ്ടലൻഡ്) സംസാരിച്ചിരുന്നതും ഒരു അൽഗോങ്കിയൻ ഭാഷയായിരുന്നു. ന്യൂ ഇംഗ്ലണ്ടിലെ തീരദേശജില്ലകളിൽ പാർത്തിരുന്ന അമേരിക്കൻ ഇന്ത്യൻ തദ്ദേശീയവാസികളുടെ ഭാഷയും അൽഗോങ്കിയൻ ആയിരുന്നു. കത്തോലിക്കർ അൽഗോങ്കിയരെ മതപരിവർത്തനത്തിനു പ്രേരിപ്പിക്കുകയും അവരോട് ഏറ്റുമുട്ടുകയും ചെയ്തു. അമേരിക്കൻ കോളനികളിൽ ബൈബിൾ ആദ്യമായി അച്ചടിക്കപ്പെട്ടത് (1663) അൽഗോങ്കിയൻ ഭാഷയിലായിരുന്നു.

## തൊഴിൽ

കാനഡയിലെ വനാന്തരങ്ങളിലും ലാബ്രഡോർ ഉപദ്വീപിലും പാർത്തിരുന്ന അൽഗോങ്കിയർ നായാട്ടുകാരായിരുന്നു. ഇക്കൂട്ടരാണ് ഹഡ്സൺ ഉൾക്കടലിന്റെ തീരപ്രദേശങ്ങളിലെത്തിയ വെള്ളക്കാരുമായി ആദ്യം സമ്പർക്കം പുലർത്തിയത് തദ്ദേശീയ ഇന്ത്യൻ വംശജർ, അവർ വെള്ളക്കാരുമായി രോമവ്യാപാരത്തിൽ ഏർപ്പെട്ടു. ബർച്ചു മരപ്പട്ടകൊണ്ട് വള്ളമുണ്ടാക്കാൻ വെള്ളക്കാരായ പരിഷ്കൃതർ ആദ്യമായി അഭ്യസിച്ചത് അവരിൽനിന്നാണ്. ഉത്തരസമതലങ്ങളിൽ പാർത്തിരുന്ന അൽഗോങ്കിയർ കാട്ടുപോത്തുകളെ വേട്ടിയാടിയിരുന്നു. വൻതടാകങ്ങളുടെ തെക്കൻഭാഗങ്ങളിൽ പാർത്തുവന്നവർ മൃഗവേട്ടയും മീൻപിടിത്തവും നടത്തിവന്നു. കൃഷിയിലും അവർ തത്പരരായിരുന്നു; ചോളമായിരുന്നു മുഖ്യാഹാരം. ആദ്യകാലകുടിയേറ്റക്കാരെ ധാന്യകൃഷി അഭ്യസിപ്പിച്ചത് ഇവരായിരുന്നു. അൽഗോങ്കിയൻ ഭാഷയുടെ സ്വാധീനത അമേരിക്കയിലെ ഇംഗ്ലീഷിൽ തെളിഞ്ഞുകാണാം. അമേരിക്കൻ ഇംഗ്ലീഷ് പ്രാദേശിക ഭാഷകളിൽനിന്നും കടംകൊണ്ടിട്ടുള്ള വാക്കുകളിൽ ഏറിയകൂറും അൽഗോങ്കിയൻ ആണ്. 130-ൽ അധികം വരുന്ന അവയിൽ പലതും പതിനേഴാം നൂറ്റാണ്ടിനു മുൻപുതന്നെ സ്വീകരിക്കപ്പെട്ടുകഴിഞ്ഞിരുന്നു. അൽഗോങ്കിയർ ഭൂരിപക്ഷവും കത്തോലിക്കാമത വിശ്വാസികളാണ്.

## പുറത്തേക്കുള്ള കണ്ണികൾ
*http://www.bigorrin.org/algonquin_kids.htm
*http://www.bigorrin.org/algonquian_kids.htm
*http://www.newyorkhistoryblog.com/2012/04/cfp-12th-mohican-algonquian-peoples.html

വർഗ്ഗം:വടക്കേ അമേരിക്കയിലെ ജനവിഭാഗങ്ങൾ
വിഷൻസ് ഓഫ് എക്സ്റ്റസി

ബ്രിട്ടീഷ് സംവിധായകൻ നിഗൽ വിൻഗ്രോവ് സംവിധാനം ചെയ്ത ഒരു ഹ്രസ്വ ചലച്ചിത്രമാണ് **വിഷൻസ് ഓഫ് എക്സ്റ്റസി**.
16-ആം നൂറ്റാണ്ടിൽ സ്‌പെയിനിലെ ആവിലായിലെ വിശുദ്ധ കന്യാസ്ത്രീക്ക് യേശുവിനോട് തോന്നുന്ന ലൈംഗിക അനുരാഗത്തിന്റെ  കഥയാണ് സിനിമയിൽ. സിനിമയുടെ ദൈർഘ്യം 18 മിനിറ്റാണ്.
ചിത്രത്തിൽ യേശുവിന്റെ ക്രൂശിത രൂപത്തിൽ അനുരാഗാസക്തയായി കിടക്കുന്ന കന്യാസ്ത്രീയുടെ ദൃശ്യങ്ങൾ ചിത്രീകരിച്ചിട്ടുണ്ട്.
സിനിമ മതനിന്ദയാണെന്ന് ആരോപിച്ച് ബ്രിട്ടീഷ് സെൻസർ ബോർഡ് സിനിമയ്ക്ക് അനുമതി നിഷേധിച്ചിരുന്നു.
2008-ൽ മതനിന്ദാ നിയമം എടുത്തുകളഞ്ഞതിനെത്തുടർന്ന് സംവിധായകൻ വീണ്ടും സിനിമ അംഗീകാരത്തിനായി സമർപ്പിച്ചു. ഇതേത്തുടർന്ന് ഇപ്പോൾ കോടതി അനുമതി നൽകി. അഡൾട്ട്‌സ് ഒൺലി വിഭാഗത്തിൽ ഉൾപ്പെടുത്തി സിനിമ 23 വർഷത്തിന് ശേഷം തിയേറ്ററുകളിലെത്തുന്നുണ്ട്.
,

## അവലംബം

## ബാഹ്യ ലിങ്കുകൾ
* 
* 
* Case Study: ''Visions of Ecstasy''
* 

വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ
ഉസ്താദ് ഹോട്ടൽ

അഞ്ജലി മേനോന്റെ തിരക്കഥയിൽ അൻവർ റഷീദ് സംവിധാനം ചെയ്ത് 2012 ജൂൺ 29-നു് പുറത്തിറങ്ങിയ മലയാളചലച്ചിത്രമാണ് ***ഉസ്താദ് ഹോട്ടൽ***. തിലകൻ, ദുൽഖർ സൽമാൻ, നിത്യ മേനോൻ, ലെന, മാമുക്കോയ, സിദ്ദിഖ് എന്നിവർ ഇതിൽ പ്രധാന വേഷങ്ങളിൽ അഭിനയിച്ചിരിക്കുന്നു. മാജിക് ഫ്രേംസിന്റെ ബാനറിൽ ലിസ്റ്റിൻ സ്റ്റീഫനാണ് ചിത്രം നിർമ്മിച്ചിരിക്കുന്നത് . ഗോപി സുന്ദർ സംഗീതസംവിധാനം നിർവ്വഹിച്ചിരിക്കുന്ന ചിത്രത്തിന്റെ ഛായാഗ്രഹണം ലോകനാഥനും, എഡിറ്റിങ്ങ് മഹേഷ് നാരായണനും ആണ് നിർവ്വഹിച്ചിരിക്കുന്നത്.

## അഭിനേതാക്കൾ
* തിലകൻ – കരീം (ഉസ്താദ്)
* ദുൽഖർ സൽമാൻ – ഫൈസൽ (ഫൈസി)
* നിത്യ മേനോൻ – ഷഹാന
* സിദ്ദിഖ് – റസാക്ക് അഹമ്മദ്
* മാമുക്കോയ – ഉമ്മർ
* പ്രവീണ – ഫരീദ
* ജിനു ജോസ് – ബീച്ച് ബേ ചെയർമാൻ
* ലെന – ഫാത്തിമ
* ജയപ്രകാശ് – നാരായണൻ കൃഷ്ണൻ
* മണിയൻപിള്ള രാജു – ചെഫ് ബാബു
* ഭഗത് മാനുവേൽ
* വിഷ്ണു വിജയൻ
* ലിറ്റിൽ സ്വയമ്പ്
* കുഞ്ചൻ – ഡ്രൈവർ അബ്ദുള്ള
* പ്രേം പ്രകാശ് – ബാങ്ക് മാനേജർ
* ഡൊമിനിക്ക – ക്രിസ്റ്റീന
* കലാഭവൻ ഷാജോൺ – ഡ്രൈവർ
* ആസിഫ് അലി – അതിഥിതാരം
* ജിഷ്ണു രാഘവൻ – മെഹ്റൂഫ്
* രാജ് കലേഷ്
* സിജ റോസ്
* സിതാര

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 
* ''ഉസ്താദ് ഹോട്ടൽ'' – മലയാളസംഗീതം.ഇൻഫോ
* മലയാളം വാരിക, 2012 ആഗസ്റ്റ് 03 

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അൻവർ റഷീദ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച ജനപ്രിയ ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
പന്നിശ്ശേരി നാണുപിള്ള

കഥകളി, സംസ്കൃതം, തർക്കശാസ്ത്രം, വേദാന്തം തുടങ്ങിയ രംഗങ്ങളിൽ അപാരമായ ജ്ഞാനവും പരിചയസമ്പത്തും ആർജ്ജിച്ച ഒരു പണ്ഡിതനായിരുന്നു **പന്നിശ്ശേരി നാണു പിള്ള** (1885-1942). നിഴൽക്കുത്ത് എന്ന കഥകളി എഴുതി ചിട്ടപ്പെടുത്തിയത് അദ്ദേഹമായിരുന്നു.

ചട്ടമ്പി സ്വാമികളുടെ ശിഷ്യനായിരുന്ന നീലകണ്ഠതീർത്ഥപാദസ്വാമിയുടെ ശിഷ്യനായിരുന്നു പന്നിശ്ശേരി. പിൽക്കാലത്ത് ചട്ടമ്പി സ്വാമികളിൽ നിന്നും അദ്ദേഹം വേദാന്തപാഠങ്ങൾ സ്വീകരിച്ചിട്ടുണ്ട്.

## ജീവിത രേഖ
കരുനാഗപ്പള്ളി മരുതൂർക്കുളങ്ങര പന്നിശ്ശേരി വീട്ടിൽ പത്മനാഭക്കുറുപ്പിന്റേയും ഭവാനിയമ്മയുടേയും മകനായി 1885 ൽ ജനനം. പ്രാഥമിക വിദ്യാഭ്യാസത്തിന് ശേഷം സംസ്കൃതത്തിലും ഇംഗ്ലീഷിലും പ്രാവീണ്യം നേടി. പിന്നീട് ശ്രീനീലകണ്ഠശാസ്ത്രികളിൽ നിന്ന് വേദാന്തദർശനങ്ങളും ശ്രീ ചട്ടമ്പിസ്വാമികളിൽ തർക്കശാസ്ത്രവും പഠിച്ചു. അതോടൊപ്പം കഥകളിയും അഭ്യസിച്ചു.

ലക്ഷ്മിക്കുട്ടിയമ്മയെ വിവാഹം കഴിച്ച അദ്ദേഹത്തിന് ശ്രീനിവാസക്കുറുപ്പ്, തങ്കമ്മ എന്നീ മക്കളുണ്ടായി.

1942 ൽ പന്നിശ്ശേരി നാണുപ്പിള്ള ദിവംഗതനായി.

## സാഹിത്യ സംഭാവനകൾ
പന്നിശ്ശേരി നാണുപ്പിള്ളയുടെ നിഴൽക്കുത്ത് എന്ന ആട്ടക്കഥ കഥകളി രംഗത്ത് ധാരാളം പ്രചാരം സിദ്ധിച്ചിട്ടുള്ള കൃതിയാണ്‌. അദ്ദേഹം രചിച്ച കഥകളിയെ സംബന്ധിച്ചുള്ള ഒരു പ്രാമാണിക ഗ്രന്ഥമായ *കഥകളി പ്രകാരം* എന്ന ഗ്രന്ഥം *A Guide to Kathakali* രചിക്കുന്നതിന് എ.ഡി. ബോളണ്ട് ഉപയോഗപ്പെടുത്തിയിട്ടുണ്ട്.

ചട്ടമ്പി സ്വാമികൾ തമിഴിലും സംസ്കൃതത്തിലുമായി എഴുതിയ ആദിഭാഷ എന്ന ഗ്രന്ഥം മലയാളത്തിലേക്കു തർജ്ജമ ചെയ്തത് പന്നിശ്ശേരി നാണു പിള്ളയാണെന്നു കരുതപ്പെടുന്നു. സൂര്യശതകം എന്ന സംസ്കൃത കൃതിയുടെ മലയാള പരിഭാഷ നിർവ്വഹിച്ചതും അദ്ദേഹമാണ്. മലയാളത്തിലെ ആദ്യത്തെ ലക്ഷണമൊത്ത ജീവചരിത്രഗ്രന്ഥമായ നീലകണ്ഠതീർഥപാദ ചരിത്രസമുച്ചയം ഗുരുവായ നീലകണ്ഠതീർത്ഥപാദസ്വാമിയെക്കുറിച്ച് നാണുപിള്ളയും ശ്രീവർദ്ധനത്ത് കൃഷ്ണപിള്ളയും ചേർന്ന് രചിച്ചതാണ്. ചട്ടമ്പിസ്വാമിയുടെ മരണത്തെത്തുടർന്ന് *ഒരു വിലാപം* എന്ന കാവ്യവും അദ്ദേഹം രചിച്ചിട്ടുണ്ട്.

ഭദ്രകാളീവിജയം, പാദുകപട്ടാഭിഷേകം, ശങ്കരവിജയം എന്നിവയാണ് മറ്റ് രചനകൾ. വനവാസത്തിന് പോയ രാമൻ്റെ പാദുകം സിംഹാസനത്തിൽ വെച്ച് പൂജിച്ച രാമായണത്തിലെ കഥ പറയുന്ന പാദുക പട്ടാഭിഷേകം 1940 കളിൽ സ്കൂൾ തലത്തിൽ മലയാളം പാഠപുസ്തകത്തിലും സംസ്കൃത പഞ്ചമത്തിലും പാഠ്യവിഷയമായിരുന്നു.

## അവലംബം

വർഗ്ഗം:ആട്ടക്കഥാകൃത്തുക്കൾ
വർഗ്ഗം:1886-ൽ ജനിച്ചവർ
വർഗ്ഗം:1943-ൽ മരിച്ചവർ
വർഗ്ഗം:കേരളത്തിലെ സംസ്കൃതപണ്ഡിതർ
മൗറിസ് സെൻഡാക്ക്

ഒരു പ്രമുഖ അമേരിക്കൻ എഴുത്തുകാരനും പുസ്തകങ്ങൾക്കു വേണ്ടിയുള്ള ചിത്രകാരനുമായിരുന്നു **മൗറിസ് സെൻഡാക്ക്** (ജൂൺ 10, 1928 – മേയ് 8, 2012). *വെയർ ദ വൈൽഡ് തിങ്‌സ് ആർ* തുടങ്ങിയ കുട്ടികൾക്കായുള്ള മികച്ച സൃഷ്ടികളുടെ പേരിലാണ് ഇദ്ദേഹം കൂടുതൽ അറിയപ്പെടുന്നത്. കുട്ടികളുടെ പുസ്തകങ്ങളിലെ ചിത്രീകരണത്തിനുള്ള സ്വീഡിഷ് സർക്കാരിന്റെ ഹാൻസ് ക്രിസ്ത്യൻ ആൻഡേഴ്‌സൺ അവാർഡ് അടക്കമുള്ള നിരവധി പുരസ്കാരങ്ങൾ നേടിയിട്ടുണ്ട്.
## അവലംബം

## പുറത്തേക്കുള്ള കണ്ണികൾ

വർഗ്ഗം:അമേരിക്കൻ ചിത്രകാരന്മാർ
വർഗ്ഗം:1928-ൽ ജനിച്ചവർ
കഷണ്ടിക്കൊക്ക്

ഇന്ത്യൻ ഉപഭൂഖണ്ഡത്തിൽ സാധാരണയായി കണ്ടുവരുന്ന ഒരു പക്ഷിയാണ് **കഷണ്ടിക്കൊക്ക് (കഷണ്ടിക്കൊക്കൻ, വെള്ള അരിവാൾക്കൊക്കൻ)**.  ശാസ്ത്രനാമം (*Threskiornis melanocephalus*). ഇന്ത്യ, നേപ്പാൾ, ബംഗ്ലാദേശ്, ശ്രീലങ്ക തുടങ്ങി ജപ്പാൻ വരെയുള്ള ഏഷ്യയുടെ തെക്കുകിഴക്കൻ രാജ്യങ്ങളിൽ വിതരണം ചെയ്യപ്പെട്ടിരിക്കുന്നു. മഴക്കാലങ്ങളിൽ ജലാശയങ്ങൾക്ക് സമീപം കൂടുതലായി കാണപ്പെടുന്നു. നീണ്ട കറുത്ത നിറമുള്ള കൊക്ക് ഇതിൻ്റെ മുഖ്യ ആകർഷണമാണ്. കൊക്കിനും കഴുത്തിനും താഴെ ദേഹം മുഴുവൻ വെളുത്ത നിറം വ്യാപിച്ചിരിക്കുന്നു. കാലുകൾക്ക് കറുപ്പ് നിറം. കേരളത്തിൽ വയലുകളിൽ ധാരാളം കാണപ്പെടുന്നു.

## വിവരണം
തെക്ക്, തെക്കുകിഴക്കൻ ഏഷ്യയിലെ നിരവധി വലിയ ജലപക്ഷികളിൽ ഒന്നാണ് കഷണ്ടിക്കൊക്ക്, 65–76 സെന്റീമീറ്റർ നീളമുള്ള മുതിർന്ന പക്ഷികൾ. വെളുത്ത തൂവലുകൾ പ്രകടമായ നഗ്നമായ കറുത്ത കഴുത്തും എന്നിവയുമാണ് സവിശേഷത. മുതിർന്ന തലയും, താഴേക്ക് വളഞ്ഞ കറുത്ത കൊക്കും പക്ഷികളുടെ വാലുകൾ ഇളം ചാരനിറത്തിലുള്ള അലങ്കാര തൂവലുകൾ വഹിക്കുന്നു, അവ പ്രജനന സമയത്ത് ജെറ്റ് ബ്ലാക്കായി മാറുന്നു. പ്രജനന സമയത്ത്, ചിറകിനടിയിലെ നഗ്നമായ പാടുകൾ രക്ത-ചുവപ്പായി മാറുന്നു. പ്രജനനം നടത്തുന്ന ചില മുതിർന്ന പക്ഷികളുടെ തലയ്ക്ക് നീലകലർന്ന നിറം ലഭിക്കുന്നു, അല്ലെങ്കിൽ വളരെ അപൂർവ്വമായി കഴുത്തിന് പിന്നിൽ പിങ്ക് അല്ലെങ്കിൽ കടും ചുവപ്പ് പാടുകൾ ഉണ്ടാകുന്നു. പ്രജനനം നടത്തുന്ന ചില മുതിർന്ന പക്ഷികളുടെ കഴുത്തിന് പിന്നിൽ വെളുത്ത തൂവലുകളുടെ കൂട്ടങ്ങൾ വികസിക്കുന്നു, കൂടാതെ അപൂർവ്വമായി സ്തനത്തിലും പുറകിലും മഞ്ഞകലർന്ന നിറവും കാണപ്പെടും. 

## ചിത്രശാല

പ്രമാണം:Threskiornis melanocephalus11.JPG|മറ്റു പക്ഷികളോടൊപ്പം തൃശ്ശൂർ കോൾപ്പാടത്ത്
പ്രമാണം:Black-headed ibis with Snake kill.jpg|പാമ്പിനെ ഇരയാക്കിയ കഷണ്ടി കൊക്ക്. ഒഡിഷയിലെ മംഗളാജോഡിയിൽനിന്നും 


വർഗ്ഗം:കൊക്കുകൾ
വർഗ്ഗം:കേരളത്തിലെ പക്ഷികൾ
മൂഴിക്കര

കണ്ണൂർ ജില്ലയിലെ തലശ്ശേരിക്കും പാനൂരിനും ഇടയിൽ സ്ഥിതിചെയ്യുന്ന ഒരു ഗ്രാമമാണ് **മൂഴിക്കര**. ഈ ഗ്രാമത്തിൽ ഉള്ള കുന്നിൽ പുരാതനമായ ഒരു ഗുഹ നിലവിലുണ്ട്
## പ്രധാന സ്ഥാപനങ്ങൾ
#മലബാർ കാൻസർ സെന്റർ
#മൂഴിക്കര എൽ.പി.സ്കൂൾ
## പ്രധാന ആരാധനാലയങ്ങൾ
#ചന്ദ്രോത്ത് ക്ഷേത്രം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
നിസാമാബാദ്

തെലങ്കാന സംസ്ഥാനത്തെ ഒരു ജില്ലയും ആസ്ഥാന നഗരവുമാണ് **നിസാമാബാദ്**. മുൻ ഹൈദരബാദ് സംസ്ഥാനത്തിലുൾപ്പെട്ടിരുന്ന ഈ ജില്ല 1956 നവംബർ 1-ന് ആന്ധ്രപ്രദേശിന്റെ ഭാഗമായി. 
*ജില്ലയുടെ വിസ്തീർണം: 8,000 ചി.കി.മീ. 
*ജനസംഖ്യ: 23,45,685 (2001) 
*അതിരുകൾ: 
:വടക്ക്-ആദിലാബാദ് ജില്ലയും മഹാരാഷ്ട്ര സംസ്ഥാനവും
:കിഴക്ക്-കരിംനഗർ ജില്ല, 
:തെക്ക്-മേദക് ജില്ല 
:പടിഞ്ഞാറ്-മഹാരാഷ്ട്ര.

## കാലാവസ്ഥ

ഡെക്കാൺ പീഠഭൂപ്രദേശത്ത് സ്ഥിതിചെയ്യുന്ന നിസാമാബാദ് ജില്ലയിൽ മിതമായ കാലാവസ്ഥ അനുഭവപ്പെടുന്നു. വരണ്ട ഇലപൊഴിയും കാടുകളാണ് ജില്ലയിൽ പ്രധാനമായും കാണപ്പെടുന്നത്. തേക്ക്, എബണി തുടങ്ങിയ വൃക്ഷങ്ങൾ ഈ കാടുകളിൽ വളരുന്നു. ജില്ലയിലെ തേക്കിൻ കാടുകൾ മുമ്പ് വളരെയേറെ പ്രശസ്തിയാർജിച്ചിരുന്നു. എന്നാൽ വിവേചനരഹിതവും അശാസ്ത്രീയവുമായ ചൂഷണം മൂലം ഇവ ഇന്ന് ഭാഗികമായി നശിപ്പിക്കപ്പെട്ടിരിക്കുന്നു. തടി-ഇന്ധന ആവശ്യങ്ങൾ, ബീഡിതെറുപ്പ്, മുളയുത്പന്നങ്ങളുടെ നിർമ്മാണം തുടങ്ങിയവയ്ക്കാണ് പ്രധാനമായും വനവിഭവങ്ങളെ ആശ്രയിക്കുന്നത്. മാങ്ങ, സീതപ്പഴം എന്നിവ ജില്ലയിലെ പ്രധാന ഫലവൃക്ഷങ്ങളാകുന്നു.

## നദികൾ

കരിമണ്ണ്, ചെമ്മണ്ണ്, എക്കൽ നിറഞ്ഞ മണ്ണ് തുടങ്ങി അനവധി മണ്ണിനങ്ങൾ ജില്ലയിൽ കാണപ്പെടുന്നുണ്ട്. നിസാമാബാദ് ജില്ലയിലെ നദികളിൽ പ്രഥമസ്ഥാനം ഗോദാവരിക്കാണ്. ഗോദാവരിയുടെ പ്രധാന പോഷകനദിയായ മഞ്ജീര (Manjira) യാണ് മറ്റൊരു പ്രധാന നദി. ഫൂലാങ് (Phulang), യട്ലകാട്ടവാഗു(Yedlakattavagu) എന്നിവയാണ് മറ്റു നദികൾ.

## കൃഷി

ആന്ധ്രപ്രദേശിലെ കാർഷികപരമായി ഏറ്റവും വികസിച്ച ജില്ലകളിലൊന്നാണ് നിസാമാബാദ്. നെല്ലും കരിമ്പുമാണ് മുഖ്യ വിളകൾ. ചോളം. നിലക്കടല എന്നിവയും ഇവിടെ കൃഷിചെയ്യുന്നുണ്ട്. നിസാംസാഗർ, പോച്ചംപാട്, പോചാരം, രാമദുഗു, നല്ലവഗു പദ്ധതികളാണ് ജില്ലയിലെ കൃഷിക്കാവശ്യമായ ജലം പ്രദാനം ചെയ്യുന്നത്. കോഴി-കന്നുകാലി വളർത്തൽ, മത്സ്യബന്ധനം എന്നിവയും ഇവിടെ വളരെയധികം പുരോഗമിച്ചിട്ടുണ്ട്.

## വ്യവസായങ്ങൾ

നിസാമാബാദിലെ വ്യാവസായിക മേഖല വളരെയേറെ വികസിതമാണ്. കാർഷിക വ്യവസായങ്ങൾക്കാണ് വ്യാവസായിക മേഖലയിൽ മുൻതൂക്കം. ഷക്കർ നഗർ, ബോധാൻ, സാരംഗ്പൂർ എന്നിവിടങ്ങളിൽ പഞ്ചസാര ഫാക്ടറികൾ പ്രവർത്തിക്കുന്നു. സാരംഗ്പൂർ, കിസാൻ നഗർ, കാമറെഡ്ഢി എന്നിവിടങ്ങളിൽ പ്രത്യേകം വ്യാവസായിക മേഖലകൾ (Industrial Estate) ഉണ്ട്. അലുമിനിയം ഉപകരണങ്ങൾ, സ്റ്റീൽ ഫർണിച്ചർ, പൈപ്പ് ഫിറ്റിങ്ങുകൾ, ബിസ്കറ്റ് തുടങ്ങിയവ ജില്ലയിലെ മുഖ്യ വ്യാവസായികോത്പന്നങ്ങളാകുന്നു. ഗതാഗതമേഖലയിൽ റെയിൽ-റോഡ് ഗതാഗതത്തിനാണ് പ്രാമുഖ്യം. നിസാമാബാദ് പട്ടണത്തെ ബോധാനുമായി ബന്ധിപ്പിക്കുന്ന റെയിൽപ്പാതയ്ക്കുപുറമേ സെക്കന്തരാബാദ്-മൻമദ് റെയിൽപ്പാത ജില്ലയിലൂടെയാണ് കടന്നുപോകുന്നത്.

## ജനങ്ങളും ഭാഷയും

തെലുഗ്, ഉർദു, ഹിന്ദി എന്നിവയാണ് നിസാമാബാദ് ജില്ലയിൽ പ്രചാരത്തിലുള്ള മുഖ്യഭാഷകൾ; ഹിന്ദു, ഇസ്ലാം, ക്രിസ്ത്യൻ എന്നിവ പ്രധാന മതവിഭാഗങ്ങളും. ഗവൺമെന്റ് ആർട്സ് ആൻഡ് സയൻസ് കോളജ്, ആദർശ് ഹിന്ദു വിദ്യാലയ ബിരുദ കോളജ്, ജവാഹർലാൽ നെഹ്റു നിയമ കോളജ്. ബികാനൂരിലെ ബിരുദാനന്തര ബിരുദ കേന്ദ്രം തുടങ്ങി ഒട്ടനവധി വിദ്യാഭ്യാസ സ്ഥാപനങ്ങൾ ജില്ലയിൽ പ്രവർത്തിക്കുന്നു. അർമൂർ (Amur)അച്ചാംപേട്, ജലാൽപൂർ, ബോധാൻ, പെഡാ താനേ, ബികാനൂർ, ബീബിപേട്ട്, കാമറെഡ്ഢി, കൗലാസ്, നിസാമാബാദ് തുടങ്ങിയവ ജില്ലയിലെ വിനോദസഞ്ചാര പ്രാധാന്യമുള്ള പ്രദേശങ്ങളാണ്.

## അവലംബങ്ങൾ


## പുറത്തേക്കുള്ള കണ്ണികൾ
*http://www.nizamabad.nic.in/ 
*http://www.mapsofindia.com/maps/andhrapradesh/districts/nizamabad.htm
*http://courses.dhamma.org/en/schedules/schnijjhana
ദിനത്തന്തി

1942-ൽ മധുരയിൽനിന്നു പ്രസിദ്ധീകരണം ആരംഭിച്ച തമിഴ് ദിനപത്രമാണ് **ദിനത്തന്തി**.  എസ്.പി. ആദിത്തനാർ ആണ് സ്ഥാപക പത്രാധിപർ. 1942-ൽ മധുരയിൽനിന്ന് തമിഴൻ എന്ന വാരികയും തന്തി എന്ന ദിനപത്രവുമാണ് ആദ്യം പ്രസിദ്ധീകരിച്ചത്. വിദ്യാസമ്പന്നരുടെ കുത്തകയായിരുന്ന പത്രവായന സാധാരണക്കാരന്റേതായി മാറുക എന്ന ഉദ്ദേശ്യത്തോടെ ഒരു പ്രത്യേക ശൈലിതന്നെ ആദിത്തനാർ വാർത്തെടുത്തു. വലിയ ടൈപ്പിലുള്ള അച്ചടി, സാധാരണ സംഭാഷണഭാഷയിലുള്ള അവതരണം, പ്രാദേശികവാർത്തകൾക്കു മുൻതൂക്കം, വാർത്തകൾ കുറച്ചാണെങ്കിലും വ്യക്തതയോടെ ഏവർക്കും മനസ്സിലാകുന്ന രീതിയിലുള്ള വിവരണം, വലിയ തലക്കെട്ട്, ഉപശീർഷകങ്ങൾ, വാർത്താഗതിക്കിടയിൽ ഓരോ ഘട്ടത്തിനും പ്രത്യേകമായ കൊച്ചു ശീർഷകങ്ങൾ ഇതൊക്കെയായിരുന്നു തന്തിയുടെ സവിശേഷതകൾ.

## സാധാരണക്കാരന്റെ പത്രം

*തന്തി* എന്ന പദത്തിന് *കമ്പി* (ടെലിഗ്രാഫ്) എന്നാണ് അർഥം. പേരുപോലെതന്നെ പത്രത്തിലെ വാർത്തകൾ ടെലിഗ്രാഫ് ഭാഷയിൽ ആയിരിക്കണമെന്ന് പത്രാധിപർക്കു നിർബന്ധമുണ്ടായിരുന്നു. അതിനായി പത്രലേഖകർക്ക് പ്രത്യേക പരിശീലനം നൽകുകയും പത്രലേഖകർക്കുവേണ്ടി നാൾ താൾ കൈയേട് എന്ന പേരിൽ ഒരു കൈപ്പുസ്തകം പ്രസിദ്ധീകരിക്കുകയും ചെയ്തു.

ആരംഭിച്ച് ഒരു വർഷം കഴിഞ്ഞ് പ്രസിദ്ധീകരണം മധുരയിൽനിന്ന് മദ്രാസിലേക്കു മാറ്റി. തമിഴൻ വാരിക നിറുത്തി. ദിനപത്രത്തിന്റെ പേര് ദിനത്തന്തി എന്നാക്കി. ഇന്ന് തമിഴ്നാട്ടിലെ മിക്കവാറും എല്ലാ ജില്ലകളിൽനിന്നും പ്രസിദ്ധീകരിക്കുന്നുണ്ട്. സാധാരണക്കാരന്റെ പത്രം എന്ന നിലയിൽ വായനക്കാരുടെ എണ്ണത്തിൽ ഒന്നാം സ്ഥാനമാണ് ദിനത്തന്തി അവകാശപ്പെടുന്നത്.

## സവിശേഷതകൾ

സാധാരണക്കാർ ഇഷ്ടപ്പെടുന്ന ഈ പത്രത്തിന് നിരവധി സവിശേഷതകളുണ്ട്. *കരുത്തുപടം* എന്ന് തമിഴിൽ പറയുന്ന കാർട്ടൂൺ, വീരസാഹസിക കുറ്റാന്വേഷണ രീതികളിലുള്ള തുടർ ചിത്രകഥ, സാമൂഹ്യവിമർശനം ലക്ഷ്യംവച്ചുള്ള *ആണ്ടിപ്പണ്ടാരം പാടുകിറാർ*, രാഷ്ട്രീയവിമർശനം ലക്ഷ്യമാക്കിയുള്ള *ചാണക്യൻ ചൊൽ കിറാർ* എന്നീ സ്ഥിരം കാർട്ടൂൺ പംക്തികൾ ജനശ്രദ്ധ പിടിച്ചുപറ്റിയവയാണ്. ആഴ്ചയിലെ പകുതിയിലേറെ ദിവസങ്ങളിൽ *ഞായിർമലർ*, *കുടുംബമലർ*, *തങ്കമലർ*, *വെള്ളിമലർ*, *ഇളൈഞ്ഞർമലർ*, *മുത്തുശ്ശരം* എന്നിങ്ങനെ പ്രത്യേക പതിപ്പുകൾ ഉണ്ടായിരിക്കും.

1981-ൽ ആദിത്തനാർ അന്തരിച്ചശേഷം അദ്ദേഹത്തിന്റെ മകൻ ശിവന്തി ആദിത്തനാർ ആണ് പത്രത്തിന്റെ സാരഥ്യം വഹിക്കുന്നത്. മാലൈമലർ, നെല്ലൈമാല്ലൈമുരശ്, റാണി, റാണി മുത്തു, റാണി കോമിക്സ് തുടങ്ങിയ അനുബന്ധ പ്രസിദ്ധീകരണങ്ങളുമുണ്ട്.

## പ്രചരണം

ദിനത്തന്തിയുടെ പ്രചരണം 2015 ജനുവരി - ജൂൺ 16,79,837 കോപ്പികൾ (ABC Jan to June):

## പുറത്തേക്കുള്ള കണ്ണികൾ
*http://www.financialexpress.com/news/Dina-Thanthi-group-buys-NDTV-Hindu/857333/
*http://tamilepaper.blogspot.in/2009/04/daily-thanthi-epaper.html
*http://www.dailythanthi.com/thanthiepaper/default.aspx

വർഗ്ഗം:തമിഴ് ദിനപത്രങ്ങൾ
സന്തോൾ

തെക്കുകിഴക്കേ ഏഷ്യയിൽ കാണപ്പെടുന്ന ഒരു ഫലവൃക്ഷമാണ് **സന്തോൾ**. പഴയ ഇന്തോചൈന, മലയൻ ഉപദ്വീപ് എന്നിവിടങ്ങളിൽ ഉത്ഭവിച്ച സന്തോൾ പിന്നീട് ഇന്തോനേഷ്യ, മൗറീഷ്യസ്, ഫിലിപ്പീൻസ് എന്നീ നാടുകളിൽ എത്തി വ്യാപിച്ചതാണെന്നു കരുതപ്പെടുന്നു. "പുളിയൻ ആപ്പിൾ" (Sour Apple) കാട്ടുമാംഗോസ്റ്റീൻ എന്നീ പേരുകളും ഇതിനുണ്ട്.

## രൂപപ്രകൃതി
സന്തോൾ മരം, മഞ്ഞയും ചുവപ്പും പഴങ്ങൾ ഉണ്ടാകുന്ന രണ്ടിനങ്ങളിലുണ്ട്. അവ രണ്ടു ജാതികളിൽ പെടുന്നതായി നേരത്തേ കരുതപ്പെട്ടിരുന്നു. പഴത്തിന്റെ കട്ടികൂടിയ തൊലിക്കുള്ളിലെ രസം നിറഞ്ഞതും മാംസളഭാഗം ഭക്ഷണയോഗ്യമാണ്. അതിന് മധുരമോ പുളിയോ ആകാം രുചി. അതിനുള്ളിൽ ഭക്ഷണയോഗ്യമല്ലാത്ത കുരു കാണാം.

വളരെ വേഗം വളരുന്ന മരത്തിനു് 150 അടി വരെ ഉയരം ഉണ്ടാകാം. അതിൽ സിരകൾ നിറഞ്ഞ ഇലകളും ഒരു സെന്റീമീറ്ററോളം നീളത്തിൽ, ചുവന്നതോ മഞ്ഞയും പച്ചയും കലർന്നതോ ആയ പൂക്കളും കാണപ്പെടുന്നു.

## ഉപയോഗം
മൂപ്പെത്തിയ കായ, മരത്തിൽ കയറി കൈകൊണ്ടോ താഴെ നിന്ന് തോട്ടികൊണ്ടോ പറിച്ചെടുക്കുകയാണു പതിവ്. പഴത്തിനുള്ളിലെ മാംസളഭാഗം തന്നെയോ, മസാലകൾ ചേർത്തോ കഴിക്കാം. പാകം ചെയ്തും പഞ്ചസാരയിലിട്ടും പഴരസമാക്കി മാറ്റിയും കഴിക്കാറുണ്ട്. ചീന്തിയെടുത്ത മാംസളഭാഗം തേങ്ങാപ്പാലിൽ പന്നിയിറച്ചിയും കുരുമുളകും ചേർത്ത് പാകം ചെയ്തു ഫിലിപ്പീൻസിലെ ബിക്കോൾ പ്രവിശ്യയിൽ വിളമ്പാറുണ്ട്. സന്തോൾ കുരു ഭക്ഷണയോഗ്യമല്ല.  അറിയാതെ വിഴുങ്ങുന്ന കുരു കുടലിനു കേടുവരുത്താനും സാദ്ധ്യതയുണ്ട്. ഏറെ മൂക്കാത്ത കായ ഉപയോഗിച്ച് തായ്‌ലണ്ടിൽ സോം ടോം എന്ന വിഭവം ഉണ്ടാക്കാറുണ്ട്.

സന്തോളിന്റെ തടി വലിപ്പമുള്ളതും മിനുക്കാൻ എളുപ്പവും ആയതിനാൽ നിർമ്മാണാവശ്യങ്ങളിൽ പ്രയോജനപ്പെടുന്നു. സന്തോൾ നല്ലൊരു തണൽ വൃക്ഷമാണ്. ഇലകളും മരത്തൊലിയും ലേപനൗഷധമായി ഉപയോഗിക്കാറുണ്ട്. മരത്തിന്റെ പല ഭാഗങ്ങളും നീരു വലിയാനുള്ള ഔക്ഷധമായും ഉപയോഗപ്പെടുന്നു. സന്തോൾ കാണ്ഡത്തിൽ നിന്നെടുത്ത ചില രാസച്ചേരുവകളിൽ അർബുദ ശമന ഗുണം കണ്ടെത്തിയതായി അവകാശവാദമുണ്ട്. സാന്തോൾ വിത്തിന്റെ സത്തിന് കീടനാശനക്ഷമത ഉള്ളതായും പറയപ്പെടുന്നു.

## കൃഷി
ഈർപ്പമുള്ള ഉഷ്ണമേഖലാപ്രദേശങ്ങളിലാണ് ഈ മരം നന്നായി വളരുന്നത്. സമുദ്രസമനിരപ്പിൽ മുതൽ മൂവായിരം അടി ഉന്നതിയോളം അതു കൃഷി ചെയ്യാനാകും. ആഴവും വളക്കൂറുമുള്ള മണ്ണിലും ഇടക്കിടെ മഴ കിട്ടുന്ന കാലാവസ്ഥയിലും വളർച്ച പെട്ടെന്നാകും.  എങ്കിലും നീണ്ട വരൾച്ചയെ അതിന് അതിജീവിക്കാൻ കഴിയും.

ചെടികൾക്കിടയിൽ 20 മുതൽ 25 അടി വരെ അകലം ഉണ്ടാകണം. നന്നായി വളരാൻ ആണ്ടിൽ രണ്ടുവട്ടം വളം നൽകേണ്ടി വരും. സാധാരണ ആറേഴു വർഷം പ്രായമാകുമ്പോൾ മരം കായ്ക്കാൻ തുടങ്ങും. 
ഫലസമൃദ്ധിയുള്ള മരമാണ് സന്തോൾ. ഒരാണ്ടിൽ തന്നെ ആയിരക്കണക്കിനു ഫലങ്ങൾ ഒരുമരത്തിൽ ഉണ്ടാകാം.

## അവലംബം

## പുറത്തേക്കുള്ള കണ്ണികൾ
*Horticultural Info
*GRIN Page

വർഗ്ഗം:ഫലവൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വൃക്ഷങ്ങൾ
മിഖായേൽ മാലാഖ

ക്രിസ്തീയ ഗ്രന്ഥമായ ബൈബിളിലും ഇസ്ലാമിക രചനകളിലും കാണപ്പെടുന്ന ഒരു മാലാഖയാണ് **മിഖായേൽ**. ഹീബ്രു പദമായ "ദൈവത്തെ പോലെ ആരുണ്ട്?" ("Who is like God?") എന്നർത്ഥം വരുന്ന Mi-ke-El എന്ന വാക്കിൽ നിന്നാണ് മിഖായേൽ എന്ന പേര് രൂപംകൊണ്ടത്. വിശുദ്ധ ബൈബിളിൽ പഴയനിയമത്തിലെ ദാനിയേലിന്റെ പുസ്തകത്തിൽ മൂന്ന് പ്രാവശ്യം മിഖായേലിനെ കുറിച്ച് പറയുന്നുണ്ട്. പുതിയനിയമത്തിലെ വെളിപാടിന്റെ പുസ്തകത്തിൽ സാത്താനെതിരെ പോരാടുന്ന ദൈവസൈന്യത്തിന്റെ തലവനായി മിഖായേലിനെ കാണിക്കുന്നുണ്ട്. സ്വർഗ്ഗത്തിൽ നടന്ന മഹായുദ്ധത്തിൽ മിഖായേൽ സാത്താനെ പരാജയപ്പെടുത്തുന്നു. ദുഷ്ടശക്തികൾക്കെതിരെ പോരാടുന്ന മാലാഖയായതിനാലും സ്വർഗ്ഗത്തിലെ സൈനികനേതാവായതിനാലുമാണ് നാലാം നൂറ്റാണ്ട് മുതൽ ക്രൈസ്തവ സഭയിൽ മിഖായേൽ വണങ്ങപ്പെടുന്നത്.

## അവലംബം

## പുറത്തേക്കുള്ള കണ്ണികൾ

* ''Catholic Encyclopedia'': St. Michael
* ''Jewish Encyclopedia'': Michael
* Wilhelm Gesenius and Edward Robinson, ''A Hebrew and English lexicon of the Old Testament''
* A comprehensive dictionary of the English language by Joseph Emerson Worcester
* A pronouncing, explanatory, and synonymous dictionary of English by Joseph Emerson Worcester
* Prophets and Apostles by Joseph Ponessa,Laurie Watson Manhardt
* Connections: a guide to types and symbols in the Bible by Glen Carpenter
* Super Giant Print Dictionary and Concordance by David K. Stabnow
* The Oxford guide to people & places of the Bible By Bruce M. Metzger,Michael D. Coogan
* The International Standard Bible Encyclopedia by Geoffrey W. Bromiley
* All the People in the Bible by Richard R. Losch
* A dictionary of the Bible by Samuel Rolles Driver
* Who's who in the Jewish Bible by David Mandel
* History of Christian names, Volumen 1 by Charlotte Mary Yonge

വർഗ്ഗം:മാലാഖമാർ
വർഗ്ഗം:ബൈബിളിലെ കഥാപാത്രങ്ങൾ
തിരുക്കുടുംബം

ബാലനായ യേശുവും മാതാവ് മറിയവും വളർത്ത് പിതാവ് യൗസേപ്പും അടങ്ങുന്ന നസ്രത്തിലെ കുടുംബത്തെയാണ് റോമൻ കത്തോലിക്കാ സഭ **തിരുക്കുടുംബം** (Holy Family) എന്ന് അഭിസംബോധന ചെയ്യുന്നത്.  ഈ ഭക്തിവിധിയുടെ ലക്ഷ്യമായ യേശുവിന്റെ കുടുംബത്തിന്റെ പേര് മലയാളത്തിൽ, ചെറിയ അക്ഷരഭേദത്തോടെ **തിരുകുടുംബം** എന്നും എഴുതാറുണ്ട്.  വിശുദ്ധിയോടെ മാതൃകാപരമായി ജീവിച്ച കുടുംബമായതിനാലാണ് "തിരുക്കുടുംബം" എന്ന പേരുണ്ടായത്. ക്രിസ്തുമസ് കഴിഞ്ഞ് വരുന്ന ഞായറാഴ്ചയാണ് തിരുക്കുടുംബത്തിന്റെ തിരുനാൾ കത്തോലിക്കാ സഭയിൽ ആചരിക്കുന്നത്. ജനുവരി 1-നോ ഡിസംബർ 31-നോ ആണ് ഈ തിരുന്നാൾ ആചരിക്കാറ്. പതിനേഴാം നൂറ്റാണ്ടിൽ കാനഡയിലെ ഒരു മെത്രാൻ തിരുക്കുടുംബത്തിരുനാൾ ആചരിച്ചുപോന്നിരുന്നു. 1893-ൽ ലെയോ പതിമൂന്നാമൻ മാർപ്പാപ്പയാണ് തിരുനാൾ ഔദ്യോഗികമായി പ്രഖ്യാപിച്ചത്.

## പുറത്തേക്കുള്ള കണ്ണികൾ

വർഗ്ഗം:മറിയം
വർഗ്ഗം:ക്രൈസ്തവം
വർഗ്ഗം:ക്രിസ്ത്യൻ വിശേഷദിനങ്ങൾ
വർഗ്ഗം:യേശു
ഫത്തേപ്പൂർ സിക്രി

ഉത്തർപ്രദേശിലെ ആഗ്ര ജില്ലയിലുൾപ്പെട്ട ഒരു നഗരമാണ് **ഫത്തേപ്പൂർ സിക്രി**. (, ). സിക്രിവാൽ രാജ്‌പുത് രാജാസ്(Sikriwal Rajput Rajas) ആണ് **സിക്രിഗഡ്** (Sikrigarh) എന്ന പേരിൽ ഈ നഗരം നിർമ്മിച്ചത്. യുനെസ്കോയുടെ ലോകപൈതൃക പട്ടികയിൽ പെടുത്തിയ ഒരു സ്ഥലമാണിത്. 
## ചിത്രശാല


പ്രമാണം:Fatehpur Sikri 099.JPG|ബുലന്ദ് ദർവാസ
പ്രമാണം:Fatehpur Sikri near Agra 2016-03 img05.jpg|ബുലന്ദ് ദർവാസയുടെ അകവശം
പ്രമാണം:Fatehpur Sikri 042.JPG|ബുലന്ദ് ദർവാസയുടെ അകവശം
പ്രമാണം:Fatehpur Sikri 120.JPG|രാജ്ഞിയുടെ കൊട്ടാരം
പ്രമാണം:Fatehpur Sikri 175.JPG|ദിവാൻ ഇ ഖാസ്
പ്രമാണം:Fatehpur Sikri 146.JPG|മറിയം ഉസ് സമ്മിണിയുടെ കൊട്ടാരം
പ്രമാണം:Fatehpur Sikri 163.JPG|അനുപ് താലാവോ തടാകം


## അവലംംബം

## പുറമെ നിന്നുള്ള കണ്ണികൾ

* Fatehpur Sikri  at *[[Archaeological Survey of India]]*
* An interactive map of Fatehpur Sikri

വർഗ്ഗം:ഉത്തർപ്രദേശിലെ പട്ടണങ്ങൾ
വർഗ്ഗം:മുഗൾ വാസ്തുകല
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
തലത് മഹ്മൂദ്

ബോളിവുഡ് പിന്നണി ഗായകൻ,നടൻ, ഗസൽ ഗായകൻ എന്നീ നിലകളിൽ പ്രശസ്തനാണ് **തലത് മഹ്മൂദ്**. (1924 ഫെബ്രുവരി 24 - 1998 മെയ് 9)
## ജീവിതരേഖ
1924 ഫെബ്രുവരി 24 ന് ഉത്തർപ്രദേശിലെ ലഖ്‌നോവിൽ ഒരു യാഥാസ്ഥിക മുസ്ലിം കുടുംബത്തിൽ ജനനം. അലിഗറിലായിരുന്നു പ്രാഥമിക വിദ്യാഭ്യാസം. ലഖ്‌നോവിലെ ഇസ്ലാമിക കോളജിൽ നിന്ന് ഇന്റർ മീഡിയറ്റ് പാസായി. മോറിസ് കോളജ് ഒഫ് മ്യൂസികിൽ നിന്ന് സംഗീതം അഭ്യാസിച്ചു. 1945-ൽ കൊൽക്കത്തയിലെ ന്യൂ തിയെറ്റഴ്സിൽ ചേർന്നു.

## മലയാളത്തിൽ
1976 ൽ പുറത്തിറങ്ങിയ രാമു കാര്യാട്ടിന്റെ ദ്വീപ് എന്ന മലയാള ചിത്രത്തിനു വേണ്ടി യൂസഫ് അലി കേച്ചേരി രചിച്ച് എം എസ് ബാബുരാജ് ഈണം നൽകിയ '..**കടലേ നീല കടലേ**...' എന്ന ഗാനം അദ്ദേഹം മലയാളത്തിൽ ആലപിച്ചു.

## പുരസ്കാരങ്ങൾ
* 1975ൽ ഗാലിബ് അവാർഡ് 
* മധ്യപ്രദേശ് സർക്കാരിന്റെ ലതാമങ്കേഷ്കർ അവാർഡ്
## അന്ത്യം
1998 മേയ് 9ന് മുംബൈയിൽ വെച്ച് തലത് മഹ്മൂദ് അന്തരിച്ചു.

## പുറം കണ്ണികൾ
* http://www.talatmahmood.net/

## അവലംബം


വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ജീവചരിത്രം
വർഗ്ഗം:1924-ൽ ജനിച്ചവർ
വർഗ്ഗം:ഫെബ്രുവരി 24-ന് ജനിച്ചവർ
വർഗ്ഗം:മേയ് 9-ന് മരിച്ചവർ
വർഗ്ഗം:1998-ൽ മരിച്ചവർ
ചിറക്കൽ കടലായി ശ്രീകൃഷ്ണക്ഷേത്രം

കണ്ണൂർ ജില്ലയിലെ ചിറക്കൽ ഗ്രാമപഞ്ചായത്തിൽ സ്ഥിതിചെയ്യുന്ന പ്രസിദ്ധമായ ഒരു ശ്രീകൃഷ്ണക്ഷേത്രമാണ് **കടലായി ശ്രീകൃഷ്ണക്ഷേത്രം**. അഞ്ജനശിലയിലുള്ള നവനീതകൃഷ്ണനാണ് ഇവിടത്തെ പ്രതിഷ്ഠ. **വടക്കൻ കേരളത്തിലെ ഗുരുവായൂർ** എന്ന് അറിയപ്പെടുന്ന ഈ ക്ഷേത്രത്തിൽ ഉപദേവതകളില്ല. എന്നാൽ, അടുത്ത് *ശിവേശ്വരം* എന്ന പേരിൽ ഒരു ശിവക്ഷേത്രമുണ്ട്. ഇത് ക്ഷേത്രത്തിന്റെ ഉപക്ഷേത്രമാണ്. മലബാർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.

## ഐതിഹ്യം
കോലസ്വരൂപമെന്ന രാജവംശത്തിന്റെ ആസ്ഥാനമായിരുന്ന കണ്ണൂരിലെ കടലായി വളഭൻ എന്ന രാജാവ് കടലായിക്കോട്ട പണിയിപ്പിച്ചു. ഇതിന്റെ പേര് ശിവേശ്വരം കോട്ട എന്നാണു്. ഈ കോട്ടയ്ക്കകത്തെ ക്ഷേത്രത്തിൽ ആരാധിച്ച ദേവനാണു് ഇന്നത്തെ ചിറക്കൽ കടലായി ക്ഷേത്രത്തിലെ ശ്രീകൃഷ്ണൻ. കടലായിക്കോട്ട പണിത ശേഷം അകത്ത്‌ ക്ഷേത്രം വേണമെന്ന ആഗ്രഹത്തിലായിരുന്നു വളഭൻ രാജാവ്. ഒരിക്കൽ തമ്പുരാൻ  കടൽത്തീരത്ത്സ ന്ധ്യാവന്ദനം നടത്തുമ്പോൾ തിരമാലകൾ കരയ്ക്കടുപ്പിച്ച ഒരു മരത്തൂൺ കാണാനിടയായി. ഒരു ശ്രീകൃഷ്ണവിഗ്രഹം തൂണിൽ കെട്ടിയിരുന്നു. താൻ നിർമ്മിക്കുന്ന ക്ഷേത്രത്തിൽ വിഗ്രഹം പ്രതിഷ്ഠിക്കാൻ അദ്ദേഹം തീരുമാനിച്ചു. ആദ്യം ഉദ്ധവരും,പിന്നീട് രുക്മണിയും സത്യഭാമയും പൂജിച്ച വിഗ്രഹമായിരുന്നു അത്. പക്ഷേ, വിഗ്രഹം അപ്പോൾത്തന്നെ കടലിൽ നഷ്ടപ്പെട്ടുപോയി. കാലക്രമേണ അത് ചിറക്കൽ രാജാവിന്റെ കൈവശമെത്തി. വളർപട്ടണം കോട്ട നിർമ്മിച്ചതും വളഭനാണു്. ശിവേശ്വരം കോട്ടയുടെ അവശിഷ്ടങ്ങൾ ഇന്നും കാണാം.

വളഭന്‌ കടലിൽ നിന്നും ലഭിച്ച വലതുകൈയ്യറ്റ നിലയിലുള്ള ശ്രീകൃഷ്ണ വിഗ്രഹം കണ്ണൂരിനു അൽപം തെക്ക്‌ കടലായി (ഇപ്പോൾ ആദികടലായി) എന്ന സ്ഥലത്ത്‌ ക്ഷേത്രം പണിത്‌ അവിടെ പ്രതിഷ്ഠിച്ചു. കാലത്തിന്റെ പടയോട്ടത്തോടൊപ്പം ടിപ്പു സുൽത്താന്റെ വരവു കൂടിയായപ്പോൾ ആ ക്ഷേത്രം നാമാവശേഷമായി. ടിപ്പുവിന്റെ പടയോട്ടത്തിൽ ഭയന്ന ഈ ക്ഷേത്രത്തിലെ ശാന്തിക്കാരനും വാരിയരും വിഗ്രഹം ഇളക്കിയെടുത്ത്‌ വാരിയത്തെ കിണറിൽ സൂക്ഷിക്കുകയായിരുന്നു എന്നാണ്‌ ഐതിഹ്യം. 

കടലാക്രമണം കാരണം (ആദി) കടലായിക്കു സമീപമുള്ള കോട്ടയും പരിസരങ്ങളും തകർന്നതിനെ തുടർന്ന്‌ ഇവിടെ നിന്നും മുന്നൂറിൽപരം വർഷങ്ങൾക്ക്‌ മുമ്പ്‌ ചിറക്കലിലേക്ക്‌ ആസ്ഥാനം മാറ്റിയ കോലത്തിരി വംശത്തിലെ രവിവർമ്മത്തമ്പുരാനാണ്‌ 1828-ൽ ചിറക്കലിൽ ക്ഷേത്രം ഭാഗികമായി നിർമ്മിച്ച്‌ (ആദി)കടലായി ക്ഷേത്രത്തിലെ വിഗ്രഹം ഇവിടെ പ്രതിഷ്ഠിച്ചത്‌. 1888 മുതൽ 1911 വരെ ചിറക്കൽ കോവിലകത്തെ വലിയ തമ്പുരാനായിരുന്ന കേരളവർമ്മയാണ്‌ ഇന്നു കാണുന്ന രീതിയിൽ ക്ഷേത്രം നിർമ്മിച്ചത്‌. എല്ലാ വർഷവും മലയാള മാസം മകരം 18-നാണ്‌ ഏഴു ദിവസങ്ങൾ നീണ്ടു നിൽക്കുന്ന ഉത്സവാഘോഷങ്ങൾ തുടങ്ങുന്നത്‌. വർഷത്തിൽ നൂറുകണക്കിന്‌ വിവാഹങ്ങൾ ഈ ക്ഷേത്ര സന്നിധിയിൽ വച്ച്‌ നടത്തപ്പെടുന്നുണ്ട്‌.  

## അവലംബം

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:ആരാധനാലയങ്ങൾ
വർഗ്ഗം:ഹൈന്ദവം
നീർപ്പേഴ്

(Lecythidaceae) സസ്യകുടുംബത്തിൽപ്പെടുന്ന നിത്യഹരിതവൃക്ഷമാണ് **നീർപ്പേഴ്**. ശാസ്ത്രനാമം: *ബാരിങ്റ്റോണിയ സ്പീഷിയോസ*, *ബാരിങ്റ്റോണിയ ഏഷ്യാറ്റിക* (Barringtonia asiatica). ആൻഡമാൻ ദ്വീപുകൾ, സിംഗപ്പൂർ, ശ്രീലങ്ക, ഇന്ത്യയിലെ കടലോര പ്രദേശങ്ങൾ എന്നിവിടങ്ങളിൽ വളരുന്നു.

## രൂപവിവരണം

13-20 മീറ്റർ വരെ ഉയരത്തിൽ വളരുന്ന നീർപ്പേഴിന്റെ ഇലകൾക്ക് 25-35 സെ.മീ. നീളവും 10-18 സെ.മീ. വീതിയും ഉണ്ടായിരിക്കും. തോലുപോലിരിക്കുന്ന ഇലകൾ തിളക്കമുള്ളതും അധോമുഖ അണ്ഡാകാരവും പത്രവൃന്തത്തിലേക്ക് വീതികുറഞ്ഞുവരുന്ന ഉരുണ്ട അഗ്രത്തോടുകൂടിയതുമാണ്. ശാഖാഗ്രങ്ങളിൽ കുലകളായിട്ട് വലിയ പുഷ്പങ്ങളുണ്ടാകുന്നു. ബാഹ്യദളപുഞ്ജം രണ്ടായി പിരിഞ്ഞിരിക്കുന്നു. ഇടതൂർന്ന് നൂലുപോലുള്ള കേസരങ്ങളെ പൊതിഞ്ഞ് നാലു ദളങ്ങളുണ്ടായിരിക്കും. ഫലം നാലു കോണുകളുള്ളതും തൂങ്ങിക്കിടക്കുന്നതുമാണ്. ചിരസ്ഥായിയായ ബാഹ്യദളങ്ങളും വർത്തികയുടെ ചില ഭാഗങ്ങളും കൂടിച്ചേർന്ന് ഫലത്തിന് ഒരു മകുടം സൃഷ്ടിക്കുന്നു. ഫലത്തിനകത്ത് ചകിരിയുമുണ്ട്. ഒരു ഫലത്തിൽ ഒറ്റവിത്തു മാത്രമേ ഉണ്ടായിരിക്കുകയുള്ളൂ. ഇതിന്റെ വിത്ത് മത്സ്യത്തിന് വിഷമാണ്. സസ്യഭാഗങ്ങൾ മനുഷ്യന് മരണകാരണമാകാറില്ലെങ്കിലും രോഗകാരണം ആകാറുണ്ട്.

## ഉപയോഗം

നീർപ്പേഴിന്റെ മരപ്പട്ടയിൽ ഒരുതരം എണ്ണ അടങ്ങിയിരിക്കുന്നു. വിത്തിൽ 3.28 ശതമാനം ഗ്ലൂക്കോസിഡിക് സാപ്പോണും ബാരിങ്റ്റോണും അടങ്ങിയിട്ടുണ്ട്. ഭംഗിയുള്ള വൃക്ഷംആയതിനാൽ നീർപ്പേഴ് അലങ്കാരവൃക്ഷമായി വഴിയരികിൽ നട്ടുവളർത്താറുണ്ട്.

## ചിത്രശാല

File:Barringtonia acutangula (Freshwater Mangrove) flower buds in Kolkata W IMG_8546.jpg
File:Barringtonia acutangula (Freshwater Mangrove) fruits in Kolkata W IMG 8547.jpg
File:Barringtonia acutangula (Freshwater Mangrove) fruits in Kolkata W IMG 8545.jpg
File:Barringtonia acutangula (Freshwater Mangrove) in Hyderabad W IMG 8323.jpg
File:Barringtonia acutangula (Freshwater Mangrove) in Hyderabad W IMG 8320.jpg
File:Barringtonia speciosa Blanco2.305.png
File:Barringtonia asiatica (seed).jpg
File:Barringtonia asiatica flower.jpg


## അവലംബം

## പുറത്തേക്കുള്ള കണ്ണികൾ
*http://www.naturia.per.sg/buloh/plants/sea_poison.htm 
*http://www.worldagroforestrycentre.org/sea/products/afdbases/af/asp/SpeciesInfo.asp?SpID=307 
*http://www.stuartxchange.org/Himbabalod.html

വർഗ്ഗം:കേരളത്തിലെ സസ്യജാലം
ലീറ്റ്

**ലീറ്റ്** (അല്ലെങ്കിൽ "1337") എന്നത് ഇൻറർനെറ്റിൽ ഇംഗ്ലീഷിന് സമാന്തരമായ ഒരു അക്ഷരമാല ആണ് . ഇതിൽ ലത്തീൻ അക്ഷരങ്ങൾക്ക് പകരമായി ആസ്കി (ASCII) അക്ഷരങ്ങളുടെ കൂട്ടങ്ങളാണ് ഉപയോഗിക്കുന്നത്. ഉദാഹരണത്തിന്, ലീറ്റ് (leet) എന്ന ഇംഗ്ലീഷ് വാക്ക് ലീറ്റിൽ 1337 എന്നും  l33t എന്നും എഴുതാം.

ലീറ്റ് എന്ന പദം 'elite' എന്ന ഇംഗ്ലീഷ് പദത്തിൽനിന്ന് രൂപംകൊണ്ടതാണ്. ലീറ്റ് അക്ഷരമാല ചിഹ്നങ്ങൾ ഉപയോഗിച്ചുള്ള എഴുത്തിൻറെ ഒരു രൂപമാണ്‌. വ്യത്യസ്ത ഓൺലൈൻ സമൂഹങ്ങളിൽ ഈ രീതി പുറത്തുള്ളവരിൽ നിന്ന് അർഥം മറച്ചുവെച്ച് സംസാരിക്കാനായി ഉപയോഗിക്കപ്പെടുന്നു. ഓൺലൈൻ ഗെയിമിംഗിലും, കമ്പ്യൂട്ടർ ഹാക്കിംഗിലും ലീറ്റ് വ്യാപകമായി ഉയോഗിക്കുന്നുണ്ട്.
## ചരിത്രം
1980 കളിൽ 'ബുള്ളറ്റിൻ ബോർഡ്‌ സിസ്റ്റങ്ങളിൽ ' (BBS) ആണ് ആദ്യമായി ഇത്  ഉപയോഗിച്ചത്‌. ഹാക്കിംഗ്, ക്രാക്കിംഗ് പോലെയുള്ള വിഷയങ്ങൾ ഉപയോക്താക്കൾ ചർച്ച ചെയ്യുന്നത് തടയാനായി ടെക്സ്റ്റ്‌ ഫിൽറ്ററുകൾ അക്കാലത്ത്‌ ഉപയോഗിച്ചിരുന്നു. ഇത് മറികടക്കാനായി ആണ് ആദ്യമായി ലീറ്റ് ഉപയോഗിച്ചത്‌. അങ്ങനെ കമ്പ്യൂട്ടർ ഉപയോക്താക്കളുടെ ഇടയിൽ ലീറ്റ് വ്യാപകമായി.
## അവലംബം
ശുഭ മുദ്ഗൽ

ശ്രദ്ധേയയായ  ഹിന്ദുസ്ഥാനി  സംഗീതഞ്ജയാണ് **ശുഭ മുദ്ഗൽ** (ജനനം : 1959). 2000 ൽ പത്മശ്രീ ലഭിച്ചു
## ജീവിതരേഖ
പ്രൊഫ. സ്കന്ദിന്റെയും ജയാ ഗുപ്തയുടെയും മകളായി ഉത്തർപ്രദേശിലെ അലബാദിൽ 1959ൽ ജനിച്ച ശുഭ കഥക് നൃത്തവിദ്യാർഥി എന്ന നിലയിലായിരുന്നു കലാപഠനം ആരംഭിച്ചത്. പിന്നീട് അലഹബാദിലെ പണ്ഡിറ്റ് രാമാശ്രേയ ഝാ (1928 - 2009)യുടെ കീഴിൽ ഹിന്ദുസ്ഥാനി സംഗീത പഠനത്തിന് തുടക്കം കുറിച്ചു. തുടർന്ന് പണ്ഡിറ്റ് വിനയ ചന്ദ്ര മുദ്ഗലിയയെ അവർ ഗുരുവായി സ്വീകരിച്ചു. ബിരുദ പഠനത്തിനു ശേഷം പണ്ഡിറ്റ് വസന്ത് താക്കറിന്റെ കീഴിൽ അഭ്യസനം തുടർന്നു. പണ്ഡിറ്റ് ജിതേന്ദ്ര അഭിഷേകി, നൈനാ ദേവി, കുമാർഗന്ധർവ്വ എന്നീ പ്രഗല്ഭ സംഗീതഞ്ജരൽ നിന്നും വിദഗ്ദ്ധ പരിശീലനം നേടി.

ഖയാൽ, തുംരി, ദാദ്ര തുടങ്ങിയ ക്ലാസിക്കൽ രൂപങ്ങളോടൊപ്പം പോപ്പ്, ഫ്യൂഷൻ, ഫോക്, സൂഫി ഖവ്വാലി, ചലച്ചിത്ര സംഗീതം തുടങ്ങിയ സംഗീതരൂപങ്ങളുടെ അവതരണങ്ങളിലേക്കും അതിനെ അടിസ്ഥാനമാക്കിക്കൊണ്ടുള്ള ഓഡിയോ - വീഡിയോ ആൽബങ്ങളും നിർമ്മിച്ചു. ഗായിക എന്നതോടൊപ്പം തന്നെ ശുഭ മുദ്ഗൽ അറിയപ്പെടുന്ന ഒരു സംഗീത സംവിധായിക കൂടിയാണ്. ഇന്ത്യൻ സംഗീതത്തിന്റെ വൈവിധ്യം വീണ്ടെടുക്കുക എന്ന ലക്ഷ്യത്തോടെ, ശുഭ മുദ്ഗൽ ഭർത്താവും പ്രമുഖ തബല വാദകനുമായ ഡോ. അനീഷ് പ്രഥാൻ, പ്രശസ്ത ഹാർമോണിസ്റ്റ് സുധീർ നായക് എന്നിവരുടെ സഹകരണത്തോടെ കഴിഞ്ഞ നാലു വർഷമായി പുണെയിൽ ബാജ ഗാജ എന്ന പേരിൽ സംഗീതമേള സംഘടിപ്പിച്ചു വരുന്നു.

## പുരസ്കാരങ്ങൾ
*1996ൽ ലഭിച്ച നോൺ ഫീച്ചർ ഫിലിം മ്യൂസിക് ഡയറക്ഷനുള്ള ദേശീയ അവാർഡ്, (സിനിമ അമൃത് ബീജ്)
* ചിക്കാഗോ ഫിലിം അന്തർദേശീയ ചലച്ചിത്രോത്സവത്തിൽ ഡാൻസ് ഓഫ് ദി വിന്റ് (1997) എന്ന സിനിമയുടെ സംഗീതത്തിനു ലഭിച്ച അവാർഡ് *പദ്മശ്രീ (2000)
## ആൽബങ്ങൾ
* അലി മൊരെ അംഗന (1996)
* അരസിയൽ (1998)
* ക്ലാസിക്കലീ യുവേഴ്സ്, (1999) ISBN: D4HV2718
* അബ്കെ സാവൻ,
* പ്യാർ കെ ഗീത്,
* മൻകെ മഞ്ജീരെ
*കിസ്സോൻ കാ ഛദ്ദർ (2003)
* ശുഭ് ദീപാവലി(2005)
* ആനന്ദ് മംഗൽ,
* ദ എവേകനിങ്, (2006) 
*ജഹാനെ ഖുസ്റു(2007)
* നോ സ്ട്രേഞ്ചർ ഹിയർ (2012) 

## അവലംബം
 
## പുറംകണ്ണികൾ

*പ്രതിപക്ഷ സംഗീതത്തിന്റെ സ്ത്രീശബ്ദം 
* Official website
* 
* Shubha Mudgal in Dance with the Wind 
* Diwali 2008 Sunnyvale, US concert updates at **[http://www.upana.org/events/shubha UPANA]**

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:1959-ൽ ജനിച്ചവർ